Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2024/04/158042/	မြန်မာနိုင်ငံတွင် စစ်တပ်က အတင်းအကျပ် စစ်သားစုဆောင်းနေသဖြင့် လူငယ်များ ပုန်းရှောင်နေရပြီး ပြည်ပနိုင်ငံများသို့ ထွက်ပြေးနေရကာ အနာဂတ်ပျောက်နေဟု ကုလသမဂ္ဂ ၂၀၂၄ လူငယ်ဖိုရမ်တွင် သံအမတ်ကြီးဦးကျော်မိုးထွန်းတင်ပြ	["ကုလသမဂ္ဂက ထိရောက်သော အရေးယူမှု ပြုလုပ်ပေးရန် တောင်းဆို", "ရန်ကုန်၊ ဧပြီ ၁၉", "မြန်မာနိုင်ငံတွင် စစ်တပ်က အတင်းအကျပ် စစ်သားစုဆောင်းနေသဖြင့် လူငယ်များ ပုန်းရှောင်နေရပြီး ပြည်ပနိုင်ငံများသို့ ထွက်ပြေးနေရကာ အနာဂတ်ပျောက်နေရသည်ဟု ကုလသမဂ္ဂ ၂၀၂၄ လူငယ်ဖိုရမ်တွင် သံအမတ်ကြီးဦးကျော်မိုးထွန်းတင်ပြလိုက်ကြောင်း သိရှိရသည်။", "ဧပြီလ ၁၇ ရက်နေ့ အမေရိကန်ပြည်ထောင်စု၊ နယူးယောက်မြို့၊ ကုလသမဂ္ဂဌာနချုပ်တွင် စီးပွားရေးနှင့်လူမှုရေးကောင်စီ၏ “၂၀၂၄ ခုနှစ် လူငယ်ဖိုရမ်” နှင့် ဆက်စပ်အစည်းအဝေးတွင် ၎င်းက အထက်ပါအတိုင်း တင်ပြပြောဆိုခြင်းဖြစ်ကြောင်း သိရှိရသည်။", "စစ်တပ်၏ တရားမဝင်သော အတင်းအကြပ် စစ်သားစုဆောင်းရေးကြောင့် လည်း ပြည်သူများ ကြုံတွေ့နေသော ဒုက္ခကို ပိုမိုဆိုးရွားစေကြောင်း၊ လူငယ်အချို့မှာ ပုန်းရှောင်နေရပြီး အချို့မှာ ပြည်ပနိုင်ငံများကို ထွက်ပြေးကြရကြောင်း၊ မိမိတို့အနေဖြင့် လူငယ်များအား အနာဂတ်မဲ့စေသည့် ထိုသို့သော အခြေအနေဆိုး တစ်ရပ်ကို မျက်ဝါးထင်ထင် တွေ့မြင်နေရကြောင်း၊ လူငယ်များသည် မိမိတို့နိုင်ငံ၏ အနာဂတ်ပင်ဖြစ်ကြောင်း၊ နိုင်ငံတကာအသိုက်အဝန်းအနေဖြင့် မြန်မာလူငယ်များ၏ မျှော်မှန်းချက်များကို မမေ့လျော့ သင့်ပါကြောင်း၊ ထို့အတူ 2030 Agenda ကို ဗဟိုပြုလျက် “မည်သူတစ်ဦးတစ်ယောက် ကိုမျှ မချန်လှပ်ရေး” မူနှင့်အညီ လိုအပ်သော ထိရောက်သောအရေးယူမှုများကို အလျင်အမြန် ဆောင်ရွက်သင့်ပါကြောင်း ဦးကျော်မိုးထွန်းက တင်ပြတောင်းဆိုသည်။", "မြန်မာနိုင်ငံတွင် ၂၀၂၁ ခုနှစ်၊ ဖေဖော်ဝါရီလ၌ စတင်ခဲ့သည့် မအောင်မြင်သော တရားမဝင် စစ်အာဏာသိမ်းမှုကြောင့် မြန်မာလူငယ်လူရွယ်များအနေဖြင့် စားနပ်ရိက္ခာ မလုံလောက်မှုနှင့် ဆင်းရဲနွမ်းပါးမှုတို့ကို ရင်ဆိုင်နေရကြောင်း၊ စင်စစ်အားဖြင့် မိမိတို့၏ လူငယ်များသည် မြန်မာနိုင်ငံတွင် စစ်အာဏာရှင်များကျရှုံးရေးနှင့် ဒီမိုကရေစီ ပြန်လည်ထွန်းကားလာရေးအတွက် ရှေ့တန်းမှ ပါဝင်ဆောင်ရွက်လျက်ရှိကြောင်း၊ မိမိတို့ လူငယ်များအားလုံးကို ကျေးဇူးတင်ရှိပါကြောင်း၊ UNDP စာရင်းဇယားများအရ ၂၀၂၃ ခုနှစ်အတွင်း၌ မြန်မာနိုင်ငံတစ်ဝန်းရှိ ကလေးငယ် ဦးရေ ထက်ဝက်ကျော်မှာ နိုင်ငံ၏ ဆင်းရဲနွမ်းပါးမှုမျဉ်းအောက်တွင် ကျရောက်နေကြောင်း၊ ၁၂ ဒသမ ၉ သန်းသော ပြည်သူများမှာ စားနပ်ရိက္ခာ မလုံလောက်မှုနှင့် ရင်ဆိုင်နေရပြီး ၁၈ ဒသမ ၆ သန်းသော ပြည်သူများမှာ လူသားချင်းစာနာထောက်ထားမှု အကူအညီများ လိုအပ်လျက် ရှိကြောင်း အလွန် အမင်း ဆင်းရဲနွမ်းပါသည့် မိသားစုများအနေဖြင့် ရွေးချယ်ရန်မရှိသဖြင့် စားသောက်ကုန်များအတွက် ငွေကြေးကျခံသုံးစွဲနိုင်မှု လျော့နည်းလာကြောင်း ဦးကျော်မိုးထွန်းက ပြောဆိုသည်။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar#သံအမတ်ကြီးဦးကျော်မိုးထွန်း #ကုလသမဂ္ဂ ၂၀၂၄ လူငယ်ဖိုရမ်"]
https://yktnews.com/2024/02/144131/	စစ်ကောင်စီက အရပ်သားများအပေါ် လေကြောင်းတိုက်ခိုက်မှု အပါအဝင် ပြည်သူများကို အကြမ်းဖက် သတ်ဖြတ်မှုများကို ကုလလုံခြုံရေးကောင်စီအဖွဲ့ဝင် ၉ နိုင်ငံက ပြင်းပြင်းထန်ထန် ရှုတ်ချ	["ကုလသမဂ္ဂလုံခြုံရေးကောင်စီက စစ်ကောင်စီကို ထိရောက်စွာ အရေးယူရေး သံအမတ်ကြီးဦးကျော်မိုးထွန်း တောင်းဆို", "ရန်ကုန်၊ ဖေဖော်ဝါရီ ၆", "အကြမ်းဖက်စစ်ကောင်စီက အရပ်သားများအပေါ် လေကြောင်းတိုက်ခိုက်မှု အပါ အဝင် ပြည်သူများကို အကြမ်းဖက်သတ်ဖြတ်မှုများကို ကုလသမဂ္ဂလုံခြုံရေးကောင်စီအဖွဲ့ဝင် ၉ နိုင်ငံက ပြင်းပြင်းထန်ထန် ရှုတ်ချကြောင်း တရားဝင် ကြေညာချက် ထုတ်ပြန်သည်။", "ဖေဖော်ဝါရီလ ၅ ရက်နေ့တွင် ကုလသမဂ္ဂလုံခြုံရေးကောင်စီ၏ အမြဲတမ်းနှင့် အလှည့်ကျ အဖွဲ့ဝင် နိုင်ငံများဖြစ်ကြသည့် ဗြိတိန်၊ အမေရိကန်၊ ဆွစ်ဇာလန်၊ အီကွေဒေါ၊ ပြင်သစ်၊ ဂျပန်၊ မော်လတာ၊ တောင်ကိုရီးယား၊ စလိုဗီးနီးယား စုစုပေါင်း အဖွဲ့ဝင် ၉ နိုင်ငံက ယင်းကဲ့သို့ စစ်ကောင်စီ၏ အကြမ်းဖက်မှုများကို ပြင်းပြင်းထန်ထန် ရှုတ်ချလိုက်ခြင်းဖြစ်ကြောင်း သိရှိရသည်။", "မြန်မာနိုင်ငံတွင် စစ်အာဏာသိမ်းမှု ၃ နှစ်ပြည့်လာပြီဖြစ်သော်လည်း တိုင်းပြည်အခြေအနေမှာ ဆိုးဝါးလာနေဆဲဖြစ်ကြောင်း၊ စစ်ကောင်စီက အရပ်ဘက်၊ စစ်ဘက်ခွဲခြားခြင်းမရှိသော လေကြောင်းတိုက်ခိုက်မှုများ အပါအဝင် အရပ်သားများအပေါ် အကြမ်းဖက်မှုများကို ပြင်းပြင်းထန်ထန်ရှုတ်ချကြောင်း၊ အရပ်သားများနှင့် အရပ်ဘက်အဆောက်အဦများကို စစ်ကောင်စီက တိုက်ခိုက်မှုများကို ချက်ချင်းရပ်တန့်ရေး အာဆီယံ၏ တောင်းဆိုမှုအပေါ် ထောက်ခံကြောင်း အဖွဲ့ဝင် ၉ နိုင်ငံ၏ ထုတ်ပြန်ချက်တွင် တောင်းဆိုထားသည်။", "စစ်အာဏာသိမ်းထားသည့် ၃ နှစ်အတွင်း ပြည်သူ ၁၈ သန်းသည် လူသားချင်းစာနာထောက်ထားမှု အကူအညီများ လိုအပ်နေပြီး ၂ ဒသမ ၆ သန်းမှာ အိုးအိမ်စွန့်ခွာ ထွက်ပြေးနေရကြောင်း၊ ကုလသမဂ္ဂလုံခြုံရေးကောင်စီအနေဖြင့် လူသားချင်းစာနာထောက်ထားမှု အကူအညီများ လိုအပ်နေသော ပြည်သူများထံ လျှင်လျှင်မြန်မြန် ပြည့်ပြည့်၀၀ ဘေးကင်းလုံခြုံစွာ ရောက်ရှိရေး တောင်းဆိုထားသည်။", "ထို့ပြင် ရခိုင်ပြည်နယ်တွင် အပစ်အခတ်ရပ်စဲရေး ကျိုးပေါက်ပြီး တိုက်ပွဲများ ဖြစ်ပွားနေမှုအပေါ်လည်း စိုးရိမ်ကြောင်း၊ ကျန်းမာရေးစောင့်ရှောက်မှုနှင့် ဆေးကုသခွင့်များ ကန့်သတ်ခံနေရမှုများအပေါ်လည်း စိုးရိမ်ကြောင်း၊ ရိုဟင်ဂျာများ နေရပ်သို့ ၎င်းတို့ဆန္ဒသဘောထားအလျောက် ပြန်နိုင်သည့်အခြေအနေများ ဖန်တီးပေးရန်လည်း တောင်းဆိုကြောင်း သိရှိရသည်။", "ကုလသမဂ္ဂလုံခြုံရေးကောင်စီက ချမှတ်ထားသော ဆုံးဖြတ်ချက်အမှတ် ၂၆၆၉ တောင်းဆိုချက်များဖြစ်သော အကြမ်းဖက်မှုများ ရပ်တန့်ပြီး တင်းမာမှုများ လျှော့ချရန် ၊ သမ္မတဦးဝင်းမြင့်၊ နိုင်ငံတော်၏ အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် အပါအဝင် နိုင်ငံရေးအကျဉ်းသားများ အားလုံး လွှတ်ပေးရန် လည်း တောင်းဆိုကြောင်း၊ လူ့အခွင့်အရေး တရားဥပဒေစိုးမိုးရေး၊ အခြေခံအခွင့်အရေးများကို အားလုံးက လေးစားလိုက်နာရန်ကို လေးစားနာကြရန်လည်း တောင်းဆိုထားသည်။", "လက်ရှိ အခြေအနေများတွင် ကုလသမဂ္ဂလုံခြုံရေးကောင်စီ၏ ဆုံးဖြတ်ချက်အမှတ် ၂၆၆၉ နှင့်ပတ်သက်၍ တိုးတက်မှုများ မရှိသည့်အပေါ် စိုးရိမ်ကြောင်း၊ ယင်းဆုံးဖြတ်ချက်ကို အပြည့်အ၀ အကောင်အထည်ဖော်ရန်၊ အာဆီယံဘုံသဘောတူညီချက် ၅ ရက်ကို အကောင်အထည်ဖော်ရန် တောင်းဆိုထားသည်။", "ကုလသမဂ္ဂလုံခြုံရေးကောင်စီအနေဖြင့် မြန်မာပြည်သူများနှင့်အတူ ရပ်တည်ပြီး မြန်မာလူထု၏ ဒီမိုကရေစီလိုလားသော ဆန္ဒကို လေးစားကြောင်း ထုတ်ပြန်ပြောဆိုထားသည်။", "ကုလသမဂ္ဂဆိုင်ရာ မြန်မာသံအမတ်ကြီး ဦးကျော်မိုးထွန်းကမူ ကုလသမဂ္ဂလုံခြုံရေးကောင်စီအနေဖြင့် မြန်မာ့အရေးအတွက် ထိရောက်စွာ ဖြေရှင်းပေးပြီး စစ်ကောင်စီကို ထိရောက်စွာ အရေးယူရန် တောင်းဆိုထားသည်။", "#မြန်မာ့နွေဦးတော်လှန်ရေး #ykt #yktnews #khitthitmedia #myanmar #media #burmese #foryou #foryoupage #NUG #springrevolution #KhitThitMedia #springrevolutionmyanmar2021 #PDF #againstmyanmarmilitarycoup #rejectmilitarycoupmyanmar"]
https://yktnews.com/2024/04/155217/	မြန်မာပြည်သူများကို အကြမ်းဖက်နေသော စစ်ကောင်စီကို လေယာဉ်ဆီနှင့် စစ်လက်နက်ပစ္စည်းများ တင်ပို့ရောင်းချခြင်းမပြုရန် ကုလသမဂ္ဂလူ့အခွင့်အရေးကောင်စီက ဆုံးဖြတ် တောင်းဆို	["ကုလသမဂ္ဂလုံခြုံရေးကောင်စီအနေဖြင့် မြန်မာနိုင်ငံသို့ လေယာဉ်ဆီတင်ပို့မှု ပိတ်ပင်ရေး အရေးယူဆောင်ရွက်ရန် လူ့အခွင့်အရေးကောင်စီက တိုက်တွန်း", "ရန်ကုန်၊ ဧပြီ ၅", "မြန်မာပြည်သူများကို အကြမ်းဖက်နေသော စစ်ကောင်စီကို လေယာဉ်ဆီနှင့် စစ်လက်နက်ပစ္စည်းများ တင်ပို့ရောင်းချခြင်းမပြုရန် ကုလသမဂ္ဂလူ့အခွင့်အရေးကောင်စီက ဆုံးဖြတ် တောင်းဆိုလိုက်ကြောင်း AP သတင်းတစ်ရပ်အရ သိရှိရသည်။", "အီရန်နိုင်ငံနှင့် မြန်မာနိုင်ငံသည် ၎င်းတို့၏ ပြည်သူများကို အကြမ်းဖက်နေသည်ဟု အဖွဲ့ဝင် ၄၇ နိုင်ငံပါဝင်သော ကုလသမဂ္ဂလူ့အခွင့်အရေးကောင်စီက ဆုံးဖြတ်လိုက်ပြီးနောက် ထိရောက်သော အရေးယူမှုများ ဆောင်ရွက်ရန် ကုလသမဂ္ဂလူ့အခွင့်အရေးကောင်စီက နိုင်ငံတကာအစိုးရများကို တောင်းဆိုလိုက်ခြင်းဖြစ်သည်။", "အကြမ်းဖက် မြန်မာစစ်ကောင်စီက ဒီမိုကရေစီလိုလားသူများနှင့် တိုင်းရင်းသား လက်နက်ကိုင်အဖွဲ့များအပေါ် ပိုမို ပြင်းထန်သော အကြမ်းဖက် ရက်စက်မှုများ ကျူးလွန်လာကြောင်း ကုလသမဂ္ဂလူ့အခွင့်အရေး ကောင်စီမှ လွတ်လပ်သော ကျွမ်းကျင်သူတစ်ဦးက ပြီးခဲ့သည့်လတွင် သတိပေးခဲ့သည်။နိုင်ငံတကာ လွတ်ငြိမ်းချမ်းသာခွင့်အဖွဲ့ Amnesty International က မြန်မာနိုင်ငံသို့ လေယာဉ်ဆီများ တင်ပို့ရောင်းချမှုကို ပိတ်ပို့ရန် ထပ်ခါတလဲလဲ တောင်းဆိုခဲ့ပြီး ဇန်နဝါရီလတွင် လေကြောင်းလောင်စာဆီ ထောက်ပံ့မှုကွင်းဆက်များနှင့် ပိတ်ဆို့အရေးယူမှုများကို ရှောင်ရှားရန် ကြိုးပမ်းမှုနေမှုများကို ထောက်ပြ ထုတ်ပြန်ခဲ့သည်။", "“စစ်ရာဇ၀တ်မှုကျူးလွန်သူတွေကို လေကြောင်းတိုက်ခိုက်မှုတွေလုပ်ဖို့ လေယာဉ်ဆီ ရောင်းချနေခြင်းဟာ ပုံမှန် စီးပွားရေးအဖြစ် လက်ခံလို့မရပါဘူး။ ဒါက ကုလသမဂ္ဂ လူ့အခွင့်အရေးအဖွဲ့ရဲ့ အဓိက အရေးကြီးတဲ့သတင်းစကားတစ်ခုပါ” ဟု ဂျီနီဗာရှိ ကုလသမဂ္ဂဆိုင်ရာ လွတ်ငြိမ်းချမ်းသာခွင့် ကိုယ်စားလှယ် Iniyan Ilango က ပြောကြားသည်။", "ကုလသမဂ္ဂလူ့အခွင့်အရေးကောင်စီ ဆုံးဖြတ်မှုသည် ကောင်းမွန်သော အစကောင်းဖြစ်သော်လည်း ကုလသမဂ္ဂ လုံခြုံရေးကောင်စီအနေဖြင့် မြန်မာနိုင်ငံသို့ လေကြောင်းလောင်စာဆီ တိုက်ရိုက် သွယ်ဝိုက် တင်ပို့မှုများကို ပိတ်ဆို့အရေးယူသင့်ကြောင်း၊ ထိုသို့ အရေးယူခြင်းဖြင့် “ လေကြောင်းတိုက်ခိုက်ခြင်းဖြင့် စစ်ရာဇ၀တ်မှုများ”ကို ကာကွယ်တားဆီးနိုင်ဖြစ်ကြောင်း သူက ဆက်ပြောသည်။", "ကုလသမဂ္ဂလူ့အခွင့်အရေးကောင်စီက ဖေဖော်ဝါရီ ၂၆ ရက်က စတင်ခဲ့သော ယခုနှစ်၏ ပထမအကြိမ်အစည်းအဝေးကို အပြီးသတ်ကျင်းပနေပြီး ကလေးသူငယ်အခွင့်အရေးများကဲ့သို့ ကွဲပြားသည့် ကိစ္စရပ်များအတွက် ဆုံးဖြတ်ချက်ပေါင်း ၄၀ ကျော်ကို အရေးယူဆောင်ရွက်ခြင်း၊ သဘာဝပတ်ဝန်းကျင်နှင့် လူ့အခွင့်အရေး၊ လူမျိုးတုံးသတ်ဖြတ်မှု ကာကွယ်ရေး၊ ဆူဒန်၊ ဘီလာရုစ်နှင့် မြောက်ကိုရီးယားတို့ကဲ့သို့ ကောင်စီရှိ အခွင့်အရေးအခြေအနေများကို သုံးသပ် အစီရင်ခံတင်ပြလျက်ရှိကြောင်း သိရှိရသည်။", "ဓာတ်ပုံ – ၂၀၂၃ ခုနှစ် စစ်လေယာဉ်များ တပ်တော်ဝင်ခြင်း အခမ်းအနားတက်နေသော အကြမ်းဖက် မင်းအောင်လှိုင်နှင့် ဗိုလ်ချုပ်များ။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar#အကြမ်းဖက်နေသောစစ်ကောင်စီ#လေယာဉ်ဆီနှင့်စစ်လက်နက်ပစ္စည်းများတင်ပို့ရောင်းချခြင်းမပြုရန်#ကုလသမဂ္ဂလူ့အခွင့်အရေးကောင်စီကဆုံးဖြတ်"]
https://yktnews.com/2024/11/193116/	ကုလသမဂ္ဂအထွေထွေညီလာခံက ချမှတ်ရန်ရှိနေသည့် “မြန်မာနိုင်ငံရှိ ရိုဟင်ဂျာ မွတ်ဆလင်များနှင့် အခြားလူနည်းစုများ၏ လူ့အခွင့်အရေးအခြေအနေ” မူကြမ်းတွင် မြန်မာ့အရေး ဖြေရှင်းပေးနိုင်ရေး မှန်ကန်စွာ ထင်ဟပ် မှု မရှိဘဲ ပျက်ကွက်မှုများရှိနေ	["ကုလသမဂ္ဂအထွေထွေညီလာခံက ချမှတ်ရန်ရှိနေသည့် “မြန်မာနိုင်ငံရှိ ရိုဟင်ဂျာ မွတ်ဆလင်များနှင့် အခြားလူနည်းစုများ၏ လူ့အခွင့်အရေးအခြေအနေ” မူကြမ်းတွင် မြန်မာ့အရေးဖြေရှင်းပေးနိုင်ရေး မှန်ကန်စွာ ထင်ဟပ် မှု မရှိဘဲ ပျက်ကွက်မှုများရှိနေ", "ရန်ကုန်၊ နိုဝင်ဘာ ၂၃", "၇၉ ကြိမ်မြောက် ကုလသမဂ္ဂအထွေထွေညီလာခံက ချမှတ်ရန်ရှိနေသည့် “မြန်မာနိုင်ငံရှိ ရိုဟင်ဂျာ မွတ်ဆလင်များနှင့် အခြားလူနည်းစုများ၏ လူ့အခွင့်အရေးအခြေအနေ” မူကြမ်းတွင် မြန်မာ့အရေး ဖြေရှင်းပေးနိုင်ရေး မှန်ကန်စွာ ထင်ဟပ် မှု မရှိဘဲ ပျက်ကွက်မှုများရှိနေကြောင်း ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ် သံအမတ်ကြီး ဦးကျော်မိုးထွန်းက ပြောဆိုသည်။", "နိုဝင်ဘာလ ၂၀ ရက်နေ့ ၇၉ ကြိမ်မြောက် ကုလသမဂ္ဂ အထွေထွေညီလာခံ၊ တတိယကော်မတီအစည်းအဝေးတွင် “မြန်မာနိုင်ငံရှိ ရိုဟင်ဂျာ မွတ်ဆလင်များနှင့် အခြားလူနည်းစုများ၏ လူ့အခွင့်အရေးအခြေအနေ” ဆုံးဖြတ်ချက် အဆိုမူကြမ်းအား အတည်ပြု ဆုံးဖြတ်ချက် မချမှတ်မီ ဆွေးနွေးစဉ် ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ် သံအမတ်ကြီး ဦးကျော်မိုးထွန်း က အထက်ပါအတိုင်း ပြောဆိုလိုက်ခြင်းဖြစ်သည်။", "ယခုနှစ်အတွက် အစ္စလာမ်မစ်ပူးပေါင်းဆောင်ရွက်ရေးအဖွဲ့နှင့် ဥရောပသမဂ္ဂတို့မှ ပူးတွဲ တင်သွင်း သည့် “မြန်မာနိုင်ငံရှိ ရိုဟင်ဂျာမွတ်ဆလင်များနှင့် အခြားလူနည်းစုများ၏ လူ့အခွင့်အရေး အခြေအနေ” ဆုံးဖြတ်ချက် အဆိုမူကြမ်းတွင် လက်ရှိ ဖြစ်ပေါ်နေသည့် အခြေအနေ၊ မြန်မာနိုင်ငံ အကျပ်အတည်းနှင့် ပြည်သူများ၏ စိုးရိမ်ကြောင့်ကြမှုများကို ထိရောက်စွာ ဖြေရှင်းပေးနိုင်ရေး အတွက် မှန်ကန်စွာ ထင်ဟပ် မှု မရှိဘဲ ယခင်အတိုင်းပင် ပျက်ကွက်ခဲ့ပါကြောင်း သံအမတ်ကြီး ဦးကျော်မိုးထွန်းက ဆိုသည်။", "လက်ရှိ မြန်မာနိုင်ငံအတွင်း မြေပြင်တွင် ဖြစ်ပေါ်နေသော ပကတိ အခြေအနေ မှာ မိမိတို့ မြင်တွေ့ရသည်ထက် မမျှာ်မှန်း နိုင်အောင် အလွန်ဆိုးရွားလျက်ရှိကြောင်း၊ စစ်အုပ်စုအနေဖြင့် နိုင်ငံတကာအသိုက်အဝန်း၏ တစ်ထောင့်တစ်နေရာမှ တိုက်ရိုက် ဖြစ်စေ၊ သွယ်ဝိုက်ဖြစ်စေ၊ ရရှိနေသော ပံ့ပိုးမှုများကြောင့် ထိုကဲ့သို့သော လူမဆန် သည့် ရာဇဝတ်မှုများ ကျူးလွန်ခွင့် ရရှိနေသည်မှာ ရှင်းလင်းမြင်သာကြောင်း၊ အထူးသဖြင့် စစ်အုပ်စုမှ ကျူးလွန်နေသည့် ရက်စက်ကြမ်းကြုတ်မှု များသည် မကြာသေးမီက အပြန်အလှန် သွားရောက်ခဲ့သည့် နိုင်ငံခြားခရီးစဉ်များအပြီးတွင် သိသိသာသာ မြင့်တက် လာခဲ့ကြောင်း သံအမတ်ကြီးက ပြောဆိုသည်။", "ထို့ကြောင့် စစ်အုပ်စုထံသို့ လက်နက်ခဲယမ်းများ၊ စစ်ရေးကိစ္စရပ်များတွင်ပါ နှစ်မျိုး အသုံးပြုနိုင် သည့် ပစ္စည်းများ၊ တိုက်လေယာဉ်ဆီများနှင့် ငွေကြေးထောက်ပံ့မှုများ စီးဆင်းနေခြင်းကို ချက်ချင်း ရပ်တန့်ရန် ကုလသမဂ္ဂ အဖွဲ့ဝင်နိုင်ငံများနှင့် နိုင်ငံတကာအသိုက်အဝန်းအား လူသား ဆန်မှု ရှု့ထောင့်မှ တိုက်တွန်းကြောင်း၊ မြန်မာနိုင်ငံ၏ အကျပ်အတည်းအတွက် သင့်လျော်စွာ မဖော်ပြခြင်းနှင့် ဖြေရှင်းပေးခြင်း မရှိသည်ကို ကြည့်ခြင်း အားဖြင့် နိုင်ငံတကာအသိုက်အဝန်းနှင့် ကုလသမဂ္ဂ အဖွဲ့ဝင်နိုင်ငံများ အနေဖြင့် မြန်မာနိုင်ငံရှိ အပြစ်မဲ့ အရပ်သားပြည်သူများ၏ အသက် အိုးအိမ်ကို မျက်ကွယ်ပြု နေသည်လော၊ ရာဇဝတ်မှုများ ကျူးလွန်နေသည့် စစ်အုပ်စု၏ ယုတ်ရင်းကြမ်းတမ်းသော ရည်ရွယ်ချက်များကိုသာ ထောက်ခံအားပေးနေလောဟူသည့် အထူးစိုးရိမ် ရသည့် အမေးများ ကိုသာ ဖြစ်ပေါ်လာစေကြောင်း ၎င်းက ဆိုသည်။", "မြန်မာအရေးအား အရေးယူဆုံးဖြတ်ရာတွင်လည်း မြန်မာပြည်သူများ၏ ဆန္ဒ နှင့် အကျိုးစီးပွားတို့ကို အခြေခံ ၍သာ လုပ်ဆောင်ရမည်ကို ၎င်းက အလေးအနက်ထား တိုက်တွန်းသည်။", "အဆိုမူကြမ်းမှာ အစ္စလာမ်မစ်ပူးပေါင်းဆောင်ရွက်ရေးအဖွဲ့နှင့် ဥရောပသမဂ္ဂတို့၏ကိုယ်စား ဆော်ဒီအာရေဗျကိုယ်စားလှယ်က တင်သွင်းခဲ့ခြင်းဖြစ်ကြောင်း၊ အဆိုမူကြမ်းကို ဆွေးနွေးသည့်လုပ်ငန်းစဉ်တစ်လျှောက်တွင် မိမိတို့ ကိုယ်စားလှယ်အဖွဲ့ က အပြု သဘောဆောင်စွာ ပါဝင်ဆွေးနွေးနိုင်ခွင့် နည်းပါးခဲ့ခြင်းက မိမိတို့အတွက် ခက်ခဲ စေကြောင်း၊ အဆိုမူကြမ်းမှာ မြန်မာနိုင်ငံ၊ မြန်မာပြည်သူများနှင့် တိုက်ရိုက်သက်ဆိုင်နေပြီး နိုင်ငံပိုင်၊ နိုင်ငံ ဦးဆောင်ခြင်းမူအရ အဆိုမူကြမ်းအား ညှိနှိုင်းဆွေးနွေးသည့် လုပ်ငန်းစဉ်တစ်လျှောက် တွင် မိမိတို့၏ ကိုယ်စားလှယ်အဖွဲ့နှင့် ကျယ်ကျယ်ပြန့်ပြန့် ညှိနှိုင်းဆွေးနွေးသင့်ကြောင်း၊ မည်သို့ဆိုစေ ဘင်္ဂလားဒေ့ရှ်၊ ဆော်ဒီအာရေဗျနှင့် ဥရောပသမဂ္ဂကိုယ်စားလှယ်အဖွဲ့တို့မှ အချို့သော အခြေအနေများတွင် မိမိတို့နှင့် ညှိနှိုင်းဆွေးနွေး၍ မိမိတို့ဘက်မှ အလေးထား သည့် အချို့သော အကြောင်းအရာများကို လက်ခံပေးသည့်အတွက် ကျေးဇူးတင်ကြောင်း သံအမတ်ကြီးက ပြောသည်။", "အဆိုပါမူကြမ်းတွင် စစ်အုပ်စု ထံသို့ လက်နက်နှင့် တိုက်လေယာဉ်ဆီများ တင်ပို့ ရောင်းချခြင်းအား ရပ်တန့်ရေးနှင့်သက်ဆိုင်သည့် စာသားများ အပါအဝင် အခြားသော အရေးကြီး သည့် စာသားများအား ခိုင်ခိုင်မာမာ ထည့်သွင်းနိုင်ခြင်း မရှိသည့်အပေါ် အလွန်အမင်း စိတ်ပျက် ရကြောင်း၊ အထူးသဖြင့် ယင်းသို့သော စာသားများမှာ အသစ်မဟုတ်ကြောင်း၊ လူ့အခွင့်အရေး ကောင်စီ၏ မဲမခွဲဘဲ အတည်ပြုထားသည့် ဆုံးဖြတ်ချက်အဆို ၅၅/၂၀ တွင် ယင်းစာသားများ ပါဝင် ထားပြီး ဖြစ်ကြောင်း၊ ယခုအခါ အဆိုပါစာသားများကို အဆိုမူကြမ်း၌ ထည့်သွင်းနိုင်ခြင်း မရှိသည့်အတွက် အလွန့် အလွန် စိတ်ပျက်ရခြင်းမှတပါး အခြားမရှိတော့ကြောင်း၊ တစ်ဖက်တွင်လည်း ယင်းအခြေအနေက ကုလသမဂ္ဂစနစ်အတွင်း၌ ဟန်ချက်ညီမှု လစ်ဟင်းနေခြင်းကို တွေ့မြင်နိုင်ကြောင်း သံအမတ်ကြီးက ပြောဆိုသွားသည်။"]
https://yktnews.com/2023/01/82503/	ကောလင်း တိုက်ပွဲတွင် စစ်သား ၃ ဦးသေဆုံး၊ ကံမမြို့နယ်၊ ရေနံသာ တိုက်နယ် ရဲစခန်းကို ဒရုန်းဖြင့် ဗုံးကျဲတိုက်ခိုက်မှု ရဲတစ်ဦး ဒဏ်ရာရ	["ကောလင်း တိုက်ပွဲတွင် စစ်သား ၃ ဦးသေဆုံး၊ ကံမမြို့နယ်၊ ရေနံသာ တိုက်နယ် ရဲစခန်းကို ဒရုန်းဖြင့် ဗုံးကျဲတိုက်ခိုက်မှု ရဲတစ်ဦး ဒဏ်ရာရ", "ရန်ကုန်၊ ဇန်နဝါရီ ၂၂", "စစ်ကိုင်းတိုင်း၊ ကောလင်းမြို့နယ်၊ ဝါးရုံခုံကျေးရွာကို မီးရှို့ဖျက်ဆီးခဲ့သော စစ် ကြောင်းကို ယနေ့ ဇန်နဝါရီလ ၂၂ ရက် ညနေ ၂ နာရီခွဲခန့်တွင် တိုက်ခိုက် ခဲ့ရာ စစ်သား ၃ ဦးသေဆုံး ခဲ့ကြောင်း Kawlin Revolution-KR ထံမှ သိရသည်။", "ယနေ့ဇန်နဝါရီလ ၂၂ ရက် နံနက်ပိုင်း အင်အား ၅၃ ဦး ပါသော စစ်တပ် စစ် ကြောင်းသည် ကန့်ဘလူမြို့နယ်၊ ကိုးတောင်ဘို့ဒေသမှ ထွက်ခွာလာပြီး ကော လင်းမြို့နယ်၊ ဝါးရုံခုံကျေးရွာရှိ ဈေးဆိုင်များကို မီးရှို့ဖျက်ဆီးကြောင်း၊ ယင်း နောက် ထိုစစ်ကြောင်းက ကိုးတောင်ဘို့ ပြန်လာစဉ် ပြည်သူ့ ကာကွယ် ရေး တပ်ဖွဲ့များက လမ်းတွင် စောင့်ကြို တိုက်ခိုက်ခဲ့ကြောင်း၊ တိုက်ခိုက်မှုကြောင့် စစ်သား ၃ ဦးသေဆုံးခဲ့ပြီး အများအပြားဒဏ်ရာရရှိခဲ့ ကြောင်း သိရသည်။", "စစ်တပ်စစ်ကြောင်းကို တိုက်ခိုက်ရာတွင် ကောလင်းခရိုင် တပ်ရင်း ၁ ၊ ဇင်ဇော် လေး တပ်စိပ်၊ ကျော်ကြီးတပ်စိပ်နှင့် ကော လင်းမြို့နယ် ပြည်သူ့ ကာကွယ် ရေးတပ်ဖွဲ့ တို့ပူးပေါင်းကာ တိုက်ခိုက်ခဲခြင်းဖြစ်ပြီး တိုက်ပွဲကြာ ချိန် ၁ နာရီ ခန့်ကြာမြင့်ခဲ့ကြောင်း၊ ပြည်သူ့ကာကွယ်ရေးတပ်ဖွဲ့ဝင်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရသည်။", "အလားတူ မကွေးတိုင်း၊ သရက်ခရိုင်၊ ကံမမြို့နယ်၊ ရေနံ့သာတိုက်နယ် ရဲစခန်း ကို ဒရုန်းဖြင့် ဗုံးသီးတစ်လုံးကျဲချ တိုက်ခိုက်ခဲ့ရာ ရဲများထိခိုက် သေဆုံးမှု ရှိနိုင် ကြောင်း Eagle Force သတင်းနှင့် ပြန်ကြားရေးတာဝန်ခံ ကိုမြတ် က ရန်ကုန် ခေတ်သစ် သတင်းဌာနထံသို့ ပြောကြားသည်။", "ယနေ့ ဇန်နဝါရီလ ၂၂ ရက် ညနေ ၃ နာရီ ၄၅ မိနစ်ခန့်က အင်အား ၁၅ ဦးခန့် ဖြင့် တပ်စွဲထားသော ရေနံ့ သာတိုက်နယ်ရဲစခန်းကို သရက်ခရိုင် ၊ တပ်ရင်း-၄ (EAGLE FORCE) က ပထမဆုံးအကြိမ် ဒရုန်းမစ်ရှင် အဖြစ် ဒရုန်းဖြင့် ဗုံး၁ လုံးကျဲချတိုက်ခိုက်ရာ ရဲတစ်ဦးထိခိုက် ဒဏ် ရာရရှိခဲ့ကြောင်း သိရသည်။", "“ခြင်းခတ်နေတဲ့ ရဲခွေးတွေကို ဒရုန်းနဲ့ ဗုံးချဖို့ ပျံသန်းနေတုန်းမှာ ဒရုန်းမြင်ပြီး ရဲတွေ ထွက်ပြေးသွားတယ်၊ ပြေးနေတဲ့ ရဲခွေးနှစ် ကောင်နောက်ကို လိုက်ပြီး ဗုံးချခဲ့တာ၊ နောက်ဆုံးသိရတာကတော့ ဆေးရုံနောက်ပေါက်ကနေ ရဲတစ် ယောက် ကို တွဲပြီး ဝင်ပို့တာမြင်တယ်လို့ ပြောပါတယ်၊ ဆေးရုံကလည်း စခန်း ဘေးကပ်မှာရှိတယ်။ တစ်ယောက်ထိခိုက်ဒဏ်ရာရရှိတဲ့သဘောပေါ့” ဟု Eagle Force သတင်းနှင့်ပြန်ကြားရေးတာဝန်ခံ ကိုမြတ်က ပြောဆိုသည်။", "အဆိုပါ ဒရုန်းဖြင့် ဗုံးကျဲတိုက်ခိုက်မှုကြောင့် ရဲများက ပြန်လည်ပစ်ခတ် တိုက် ခိုက်နိုင်ခြင်း မရှိကြောင်း၊ လက်ရှိတွင် ကံမမြို့နှင့် သရက်မြို့မှ စစ်သား၊ ရဲများ ထပ်မံအင်အားဖြည့်ထားကြောင်း၊ ယမန်နှစ် ဩဂုတ်လပိုင်းကလည်းရဲစခန်းကို PDF များက လာရောက်တိုက်ခိုက်ရာ ရဲများ အားလုံးထွက်ပြေးသွား ခဲ့ကြ ကြောင်း သိရှိရသည်။"]
https://yktnews.com/2023/01/80022/	ကောလင်း ပကဖ အဖွဲ့ဝင် အမျိုးသမီးနှစ်ဦး မိုင်းသယ်လာစဉ် စစ်ကြောင်းနှင့်တိုးပြီး အသေခံမိုင်းခွဲ တိုက်ခိုက်	["ကောလင်း ပကဖ အဖွဲ့ဝင် အမျိုးသမီးနှစ်ဦး မိုင်းသယ်လာစဉ် စစ်ကြောင်းနှင့်တိုးပြီး အသေခံမိုင်းခွဲ တိုက်ခိုက်", "ရန်ကုန်၊ ဇန်နဝါရီ ၉", "စစ်ကိုင်းတိုင်း၊ ကောလင်းမြို့နယ်၊ မင်းတဲကြီးရပ်ကွက်၊ ကောလင်း-ဥက္ကံလမ်းမကြီးတွင် ကောလင်း ပကဖ အဖွဲ့ဝင် အမျိုး သမီးနှစ်ဦး လက်လုပ်မိုင်း သယ်လာစဉ် အကြမ်းဖက်စစ်တပ်နှင့် ထိပ်တိုက်တိုးရာ အသေခံမိုင်းခွဲတိုက်ခိုက်သွားကြောင်း Kalawlin Revolution –KR က ရန်ကုန်ခေတ်သစ်သတင်းဌာန ထံသို့ အတည်ပြုပြောကြားသည်။", "ဇန်နဝါရီလ ၇ ရက် နံနက် ၉ နာရီ ၁၅ မိနစ်ခန့်က ကောလင်းမြို့ပတ်လည်ရှိ ကျို့ခုံ၊ ဝါးရုံခုံရွာမှ ချမ်းသာ၊ မင်းတဲကြီးရပ်ကွက်များသို့ စစ်ကြောင်းထိုးဝင်ရောက်လာသဖြင့် ကောလင်းမြို့ နယ် ပကဖ အဖွဲ့ဝင်ဖြစ် သည့် မစုစုရည်နှင့် မနှင်းဆီလှိုင်တို့ သည် မိုင်းထောင်ရန် ဆိုင်ကယ်ဖြင့် သယ်လာစဉ် အကြမ်းဖက်စစ်ကောင်စီတပ်ဖွဲ့၏ ရှေ့ပွိုင့်စစ်ကြောင်းနှင့်ထိပ်တိုက်တိုးကာ စစ်ဆေးခံရစဉ် အသေခံ မိုင်းခွဲတိုက်ခိုက်သွားခြင်းဖြစ် ကြောင်း သိရသည်။", "“စစ်ကြောင်းရှေ့က ရောက်ဖို့သွားပေမယ့် တည့်တည်းတိုးတာ၊ ဆိုင်ကယ်ကို စစ်ဆေးဖို့လုပ်တော့ ပါလာတဲ့ ရီမုမိုင်းကို အသေ ခံဖောက်ခွဲသွားတာ၊ ခွေးတွေကတော့ ဒဏ်ရာရတယ်လို့ကြားတယ်၊ သေမသေ အတိအကျတော့မသိရဘူး။ ရဲဘော်တွေရဲ့ အလောင်းတွေလဲ ပြန်မရဘူး၊ မနေ့က စစ်ခွေးတွေက သင်္ဂြိုလ် လိုက်တယ်လို့ပဲ သိရတယ်၊ ဘယ်နေရာမှာ သင်္ဂြိုလ်လိုက်လဲဆိုတာ မသိရဘူး။” ဟု Kawlin Revolution – KR မှ တာဝန်ရှိသူတစ်ဦးက ရှင်းပြသည်။", "အာဇာနည်သူရဲကောင်းအဖြစ် ကျဆုံးသူ အသက် ၄၅ နှစ်အရွယ် မစုစုရည်သည် ကောလင်းမြို့ဇာတိဖြစ်ပြီး ကွမ်းယာရောင်းသူဖြစ်ကြောင်း၊ အသက် ၂၀ အရွယ် မနှင်းဆီလှိုင်သည်လည်း သာမန်အရပ်သူပင် ဖြစ်ကြောင်း သိရသည်။", "“မနေ့က မစုစုရည်ရဲ့နေအိမ်ကို စစ်ခွေးတွေက ဖျက်ဆီးပြီး ချိတ်ပိတ်သွားတယ်၊ မစုစုရည်မှာက အသက် ၇၀ အရွယ် အမေအိုတစ်ယောက်နဲ့ အသက် ၂၀ အရွယ်သားတစ်ယောက်လဲ ကျန်ခဲ့တယ်။ မနှင်းဆီလှိုင် အကြောင်းကတော့ သူ့မိသားစုဝင်တွေက ပြောမပြစေချင်တဲ့အတွက် ပြောပြလို့မရဘူး”ဟု Kawlin Revolution –KR မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "Photo- အာဇာနည် သူရဲကောင်းအဖြစ် ကျဆုံးသူ မစုစုရည်"]
https://yktnews.com/2023/11/129914/	ကောလင်း မြို့ကို သိမ်းပိုက်ပြီးနောက် ပြည်သူ့တော်လှန်ရေး အလံတော်ကို လွှင့်ထူ	["ကောလင်း မြို့ကို သိမ်းပိုက်ပြီးနောက် ပြည်သူ့တော်လှန်ရေး အလံတော်ကို လွှင့်ထူ", "ရန်ကုန်၊ နိုဝင်ဘာ ၆", "စစ်ကိုင်းတိုင်း၊ ကောလင်းခရိုင် မြို့တော်၊ ကောလင်းမြို့ပေါ်တွင် အမျိုးသားညီညွတ်ရေးအစိုးရ၊ ပြည်သူ့ တော်လှန်ရေး အလံကို လွှင့်ထူလိုက်ပြီဖြစ်ကြောင်း NUG ကာကွယ်ရေးဝန်ကြီးဌာနက တရားဝင် သတင်းထုတ်ပြန် သည်။", "ယနေ့နိုဝင်ဘာလ ၆ ရက်နေ့ အမျိုးသားညီညွတ်ရေးအစိုးရ၊ ပြည်သူ့ ကာကွယ် ရေး တပ်မတော် (PDF)၊ ပြည်သူ့ကာကွယ်ရေးအဖွဲ့(ပကဖ)နှင့် မဟာမိတ်တပ်ဖွဲ့များပူးပေါင်းကာ ကောလင်းမြို့ကို အပြီး သတ်သိမ်းပိုက်နိုင်ခဲ့ပြီးနောက် ပြည်သူ့တော်လှန်ရေး အလံတော်ကို ကောလင်းမြို့နယ် အထွေထွေအုပ်ချုပ်ရေး ဦးစီး ဌာနရုံးတွင် လွှင့်ထူထားပြီ ဖြစ်ကြောင်း NUG ကာကွယ်ရေးဝန်ကြီး ဌာနက ထုတ်ပြန်ထားသည်။"]
https://yktnews.com/2025/01/198341/	ကောလင်း သယံဇာတစီမံအုပ်ချုပ်မှုအဖွဲ့ အတွင်းရေးမှူး CDM အရာရှိ ဦးအရိန္ဒမာ ကို လုပ်ကြံသတ်ဖြတ်ခံရမှု ကျူးလွန် သူများကို အမြန်ဆုံးဖမ်းဆီးအရေးယူပေးရန် CDM အဖွဲ့များက စုပေါင်း တောင်းဆို	["ကောလင်း သယံဇာတစီမံအုပ်ချုပ်မှုအဖွဲ့ အတွင်းရေးမှူး CDM အရာရှိ ဦးအရိန္ဒမာ ကို လုပ်ကြံသတ်ဖြတ်ခံရမှု ကျူးလွန် သူများကို အမြန်ဆုံးဖမ်းဆီးအရေးယူပေးရန် CDM အဖွဲ့များကစုပေါင်း တောင်းဆို", "ရန်ကုန်၊ ဇန်နဝါရီ ၅", "စစ်ကိုင်းတိုင်း ကောလင်းမြို့နယ် သယံဇာတစီမံအုပ်ချုပ်မှုအဖွဲ့ အတွင်းရေးမှူး CDM ဖြစ်သူ ဦးအရိန္ဒမာ လုပ်ကြံသတ်ဖြတ်ခံရမှုနှင့် ပတ်သက်၍ အမျိုးသားညီညွတ်ရေးအစိုးရ-NUG က ပြစ်မှု ကျူးလွန်သူများကို အမြန်ဆုံးဖော်ထုတ်ဖမ်းဆီးပြီး ထိုက်သင့်သည့် အပြစ်ဒဏ်ချမှတ် အရေးယူရန် CDM နိုင်ငံ့ဝန်ထမ်းအဖွဲ့အစည်းများက စုပေါင်းတောင်းဆိုသည်။", "စစ်ကိုင်းတိုင်းဖက်ဒရယ်ယူနစ် CDM နိုင်ငံ့ဝန်ထမ်းများကောင်စီနှင့် အခြား CDM နိုင်ငံ့ဝန်ထမ်းများအဖွဲ့ကိုယ်စား က ထိုသို့ တောင်းဆိုခြင်းဖြစ်ပြီး ၂၀၂၅ ခုနှစ် ဇန်နဝါရီလ ၂ ရက်နေ့တွင် လုပ်ကြံသတ်ဖြတ်ခြင်းခံရသူ ဦးအရိန္ဒမာသည် NUG စိုးမိုးနယ်မြေဖြစ်သည့် ကောလင်းမြို့ အနောက်ဘက်ခြမ်းတွင် လုပ်ကြံသတ်ဖြတ်ခံရခြင်းဖြစ်ကြောင်း၊ ၂၀၂၄ ခုနှစ် နိုဝင်ဘာလ ၄ ရက်နေ့ကလည်း ကနီမြို့နယ် တပုန်းကျေးရွာနေ ပညာရေး CDM ဦးဝင်းဌေးနှင့် အတူ ၃ လသားအရွယ် ကလေးငယ်နှင့် ဇနီးဖြစ်သူတို့ ၃ ဦးသည်လည်း ၎င်းတို့၏ နေအိမ်တွင် ရက်စက်စွာ လုပ်ကြံသတ်ဖြတ်ခံခဲ့ရသော်လည်း လက်ရှိအချိန် ကျူးလွန်သူများအပေါ် ဖော်ထုတ်ဖမ်းဆီးနိုင်ခြင်းမရှိသေးသည့်အတွက် များစွာ စိတ်ပျက်ရကြောင်း CDM အဖွဲ့များ၏ ကြေညာချက်တွင် ဖော်ပြထားသည်။", "“တော်လှန်ရေးမှာ ရှေ့တန်းက ပါဝင်ခဲ့ပြီး ဆောင်ရွက်ခဲ့တဲ့ CDM ဆရာ အရိန္ဒမာ နှင့် မိသားစုအတွက် တရားမျှတမှု ရှိရေးနှင့် အမှုမှန် မြန်မြန်ဆန်ဆန် ပေါ်ပေါက်ရေးအတွက် တွန်းအားဖြစ်စေရန် ရည်ရွယ်ပါတယ်” ဟု စစ်ကိုင်းတိုင်းဖက်ဒရယ်ယူနစ် CDM နိုင်ငံ့ဝန်ထမ်းများကောင်စီမှ တာဝန်ရှိသူတစ်ဦးက ပြောဆိုသည်။", "ထို့ပြင် ဒေသလုံခြုံရေးနှင့် တရားဥပဒေ စိုးမိုးမှု အားနည်းနေသည့် အချိန်တွင် အခွင့်ကောင်းယူ၍ တော်လှန်ရေးတာဝန် လုပ် ဆောင်နေသူများနှင့် ပြည်သူများကို လက်နက်အားကိုးနှင့် အနိုင်ကျင့် ဗိုလ်ကျစိုးမိုးနေသူများ၏ လုပ်ရပ်များကိုလည်း CDM နိုင်ငံ့ဝန်ထမ်းအဖွဲ့အစည်းများက အကြမ်းဖက်စစ်အုပ်စုနှင့် တန်းတူသတ်မှတ်၍ အပြင်းအထန် ဖော်ထုတ်ဆန့်ကျင်သွားမည်ဖြစ်ကြောင်း CDM အဖွဲကများက ကြေညာသည်။", "အကြမ်းဖက်စစ်အုပ်စုကို တော်လှန်ရာမှ လက်နက်နှင့် အာဏာအပေါ် ယစ်မူးသည့် စစ်ခေါင်းဆောင်များ ထပ်မံ ပေါ်ပေါက်လာမည့်အရေးကို CDM နိုင်ငံဝန်ထမ်းများမှ အဖိနှိပ်ခံပြည်သူများနှင့် အတူ ပူးပေါင်း၍ ထပ်မံတော်လှန်တိုက်ထုတ်သွားမည်ဖြစ်ကြောင်း သိရှိရသည်။", "ထို့ပြင် ဒေသအသီးသီးရှိ CDM နိုင်ငံဝန်ထမ်းများအနေနှင့်လည်း တရားဥပဒေစိုးမိုးရေး၊ လုံခြုရေး၊ အုပ်ချုပ်မှုဖော်ဆောင်ရေးနှင့် ပြည်သူ့ဝန်ဆောင်မှုကဏ္ဍအသီးသီးတွင် တတ်စွမ်းသည့်ဘက်မှ ပါဝင်ကူညီအားဖြည့်ကြရန်နှင့် ပြည်သူ့နွေဦးတော်လှန်ရေး၏ မူလရည်ရွယ်ချက်များမှ သွေဖည်ခြင်းမရှိစေရန်အတွက် တော်လှန်ရေးအင်အားစုများ၊ ပြည်သူများနှင့် အတူပူးပေါင်းကာ ဝိုင်းဝန်းထိန်းကျောင်းတည့်မတ်ပေးနိုင်ကြရန် အလေးအနက် ထပ်မံတိုက်တွန်းနှိုးဆော်ထားသည်။", "NUG အစိုးရက ပြစ်မှုကျူးလွန်သူများကို ဖော်ထုတ်အရေးယူရေး တောင်းဆိုချက်ကို မန္တလေးဒေသ အကြမ်းမဖက်အာဏာဖီဆန်ရေးအဖွဲ့၊ မွန်ပြည်နယ် CDM နိုင်ငံ့ဝန်ထမ်းများကောင်စီ၊ စစ်ကိုင်းဖက်ဒရယ်ယူနစ် CDM နိုင်ငံ့ဝန်ထမ်းများကောင်စီ၊ ကြားကာလ မြန်မာ့မီးရထားကောင်စီ၊ အခြေခံပညာ ပညာရေးဘုတ်အဖွဲ့များကောင်မတီ တို့ ပူးပေါင်း၍ ထုတ်ပြန်ခဲ့ခြင်းဖြစ်ကြောင်း သိရှိရသည်။"]
https://yktnews.com/2023/11/130745/	ကောလင်းကို စစ်ကြောင်းထိုးရန် လာသည့် အင်အား ၂၆၀ ပါ စစ်တပ်နှင့်ပျူစောထီး ပူးပေါင်းတပ်ကို ၂ ကြိမ် ကြားဖြတ်တိုက်မှု စစ်သား ၁၀၀ ဦး ထက်မနည်း သေဆုံး	["ကောလင်းကို စစ်ကြောင်းထိုးရန် လာသည့် အင်အား ၂၆၀ ပါ စစ်တပ်နှင့်ပျူစောထီး ပူးပေါင်းတပ်ကို ၂ ကြိမ် ကြားဖြတ်တိုက်မှု စစ်သား ၁၀၀ ဦး ထက်မနည်း သေဆုံး", "သေဆုံးသူအများစုမှာ ဝါသ၀ ဦးဆောင်သည့် ပျူစောထီး တပ်ဖွဲ့မှ ဖြစ်ဟုဆို", "ရန်ကုန်၊ နိုဝင်ဘာ၁၁", "စစ်ကိုင်းတိုင်း၊ ကောလင်းမြို့ကို စစ်ကြောင်းထိုးရန်လာသည့် အင်အား၂၆၀ ပါ စစ်ကောင်စီနှင့် ပျူစောထီးပူးပေါင်းတပ်ကို ပြည်သူ့ကာကွယ်ရေးပူး‌ပေါင်းတပ်ဖွဲ့က ၂ကြိမ် ကြားဖြတ်တိုက်ခိုက်ခဲ့ရာ စစ်တပ်ဘက်မှ ၁၀၀ဦးထက်မနည်း သေဆုံးခဲ့ပြီး အလောင်းများ ပြန့်ကြဲနေကြောင်း၊ ယနေ့နံနက်ပိုင်းတွင် စစ်တပ်က ကန့်ဘလူမြို့ဘက်သို့ ပြန်လည်ဆုတ်ခွာနေကြောင်း ကန့်ဘလူခရိုင် အမှတ်(၂)တပ်ရင်းမှ တာဝန်ရှိသူက ပြောဆိုသည်။", "နိုဝင်ဘာလ ၁၀ရက် နံနက် ၆နာရီခန့်မှ နံနက် ၁၁နာရီခန့်အထိ ကန့်ဘလူမြို့နယ် အလယ်ခုံရွာအနောက်ဘက်၌ ဖြစ်ပွားခဲ့သော ထိတွေ့တိုက်ပွဲတွင် စစ်ကောင်စီတပ်သား ၈၀ဦး‌ထက်မနည်း သေဆုံး၊ ၂၀ဦးခန့် ဒဏ်ရာရရှိခဲ့ပြီး လက်နက်မျိုးစုံ ၅၉လက်ကို ပြည်သူ့ကာကွယ်ရေးပူးပေါင်းတပ်က သိမ်းဆည်းရမိခဲ့ကြောင်း သိရှိရသည်။", "ထို့နောက် နိုဝင်ဘာလ၁၀ ရက်နေ့ မွန်းလွဲ ၁နာရီမှ ညနေ ၅နာရီခန့်အထိ ကန့်ဘလူမြို့နယ် ချပ်ကုန်းရွာတွင် တိုက်ပွဲထပ်မံဖြစ်ပွားခဲ့ရာ စစ်ကောင်စီတပ်သား ၂၀ဦးခန့် ထပ်မံသေဆုံးခဲ့ပြီး ကျည်ဆန်ခဲယမ်းများ ထပ်မံ ‌သိမ်းဆည်းရမိခဲ့ကြောင်း၊ တိုက်ပွဲနေရာတွင် စစ်သားအလောင်းများ ပြန့်ကြဲနေပြီး တစ်လောင်းချင်း မသယ်နိုင်တော့သဖြင့် အစုလိုက်အပြုံလိုက် မီးသင်္ဂြိုလ်နေကြကြောင်း ကန့်ဘလူခရိုင် အမှတ်(၂)တပ်ရင်းမှ ရှေ့တန်းရဲဘော်တစ်ဦးက ရန်ကုန်ခေတ်သစ်သတင်းဌာနသို့ ပြောဆိုသည်။", "“စကစတွေ၊ ဝါသဝတပည့် ပျူစောထီးတွေ သေတာ အစုလိုက်အပြုံလိုက်ပဲ။ သူတို့ အလောင်းတွေကို မီးရှို့တာ မနေ့တစ်နေ့လုံး မီးခိုးတွေအူနေတာ။ အဲ့တော့ စစ်ကောင်စီတပ်ဖွဲ့ဝင်တွေကို ပြောချင်တာက ကိုယ့်အသက်ကိုယ်နှမြောရင် ပြည်သူနဲ့ အမြန်ဆုံး ပူးပေါင်းပါ။ လက်နက်ချ အလင်းဝင်ပါ။ ရှေ့လျှောက် ဒီထက် ဆိုးလာဖို့ပဲရှိတယ်။ တစ်လှိုင်းပြီး တစ်လှိုင်းလာမယ်” ဟု ပြောသည်။", "ကချင်လွတ်လပ်ရေးတပ်မတော် (KIA) နှင့် ပြည်သူ့ကာကွယ်ရေးတပ်ဖွဲ့များ သိမ်းပိုက်ထားသော ကောလင်းမြို့ကို ပြန်လည် သိမ်းယူပြမည်ဟု ပျူစောထီးခေါင်းဆောင်ဝါသဝ ကြွေးကြော်ပြီးနောက် မကြာမီ ယခုဖြစ်ပွားခဲ့‌သောတိုက်ပွဲအတွင်း ဝါသဝဖွဲ့စည်းပေးထားသော အထူးကွန်မန်ဒို ပျူစောထီးများ အများအပြား သေဆုံးခဲ့ကြခြင်းဖြစ်သည်။", "စစ်ကောင်စီစစ်ကြောင်းမှ အင်အား တစ်ဝက် ပြုန်းတီးစေခဲ့သည့် အဆိုပါတိုက် ခိုက်မှုကို အမှတ် ၁ စစ်ဒေသ၏ ကွပ်ကဲမှုဖြင့် ကန့်ဘလူခရိုင် အမှတ် ၂ တပ် ရင်း၊ ကန့်ဘလူခရိုင် လှုပ်ရှားပြည်သူ့ကာကွယ်ရေးတပ်ဖွဲ့(ပကဖ) တို့က ပူးပေါင်းပါဝင်ခဲ့ကြကြောင်း သိရသည်။", "ဓာတ်ပုံ- ဝါသ၀ ဦးဆောင်သော စစ်တပ်လက်အောက်ခံ ပျူစောထီးများ။"]
https://yktnews.com/2024/07/174833/	ကောလင်းခရိုင် ပကဖ ပြည်သူများကို ကူညီ ကောက်စိုက်ပေး	["ကောလင်းခရိုင် ပကဖ ပြည်သူများကို ကူညီ ကောက်စိုက်ပေး", "ရန်ကုန်၊ ဇူလိုင် ၂၁", "ကောလင်းခရိုင်ပကဖ အဖွဲ့က ပြည်သူများ၏ လယ်ယာစိုက်ပျိုးရေး လုပ်ငန်းခွင်တွင် ပါဝင် ကူညီကောက်စိုက်ခြင်းများ လုပ်ဆောင်ပေးနေကြောင်း NUG အစိုးရ ကာကွယ်ရေးဝန်ကြီးဌာနက ထုတ်ပြန်သည်။"]
https://yktnews.com/2023/11/131936/	ကောလင်းခရိုင်အတွင်းရှိ CDM ဝန်ထမ်းများ ပြန်လည် တာဝန်ထမ်းဆောင်ရန် ဖိတ်ခေါ်	["ကောလင်းခရိုင်အတွင်းရှိ CDM ဝန်ထမ်းများ ပြန်လည် တာဝန်ထမ်းဆောင်ရန် ဖိတ်ခေါ်", "ရန်ကုန်၊ နိုဝင်ဘာ ၁၈", "စစ်ကိုင်းတိုင်း၊ ကောလင်းခရိုင်အတွင်းရှိ CDM ဝန်ထမ်းများ ပြန်လည်တာဝန်ထမ်းဆောင်ပေးကြပါရန် ကောလင်းခရိုင် အရေးပေါ်အုပ်ချုပ်ရေးဆိုင်ရာ ခရိုင်ပေါင်းစပ်ညှိနှိုင်းရေးအဖွဲ့က ဖိတ်ခေါ်ထားကြောင်း သိရသည်။", "ယနေ့နိုဝင်ဘာလ ၁၈ ရက်နေ့တွင် ပြည်ထောင်စုသမ္မတ မြန်မာနိုင်ငံတော်၊ အမျိုးသားညီညွတ်ရေး အစိုးရ၊ စစ်ကိုင်းတိုင်းဒေသကြီး၊ ကောလင်းခရိုင် အရေးပေါ်အုပ်ချုပ်ရေးဆိုင်ရာ ခရိုင်ပေါင်းစပ် ညှိနှိုင်း ရေးအဖွဲ့မှ ကြေညာချက်အမှတ် ၃/၂၀၂၃ ဖြင့် ကောလင်းခရိုင်၊ မြို့နယ်အတွင်းမှ (Civil Disobedience Movement)တွင် ပါဝင်ခဲ့သည့် ဝန်ထမ်းများအား ဖိတ်ခေါ်ခြင်းကို ထုတ်ပြန် ကြေညာ ခဲ့ခြင်းဖြစ်ကြောင်း သိရှိရသည်။", "နိုဝင်ဘာလ ၆ ရက်နေ့တွင် ‌စစ်ကိုင်းတိုင်း၊ ကောလင်းခရိုင်၊ ကောလင်းမြို့ကို အမှတ် ၁ စစ်ဒေသ ခရိုင် ကွပ်ကဲမှု အစီအစဉ်ဖြင့် ကချင်လွတ်လပ်ရေးတပ်မတော်(KIA)၊ ပြည်သူ့ကာကွယ်ရေးတပ်မတော်(PDF)၊ ပြည်သူ့ကာကွယ်ရေးအဖွဲ့(ပကဖ) နှင့် တော်လှန်ရေးအဖွဲ့များက တိုက်ခိုက်သိမ်းပိုက်နိုင်ခဲ့ပြီး ကောလင်း ခရိုင် အရေးပေါ်အုပ်ချုပ်ရေးဆိုင်ရာ ခရိုင်ပေါင်းစပ်ညှိနှိုင်းရေးအဖွဲ့ကို အမျိုးသားညီညွတ်ရေး အစိုးရ၊ ကြားကာလဒေသန္တရအုပ်ချုပ်ရေးကော်မတီ ဥက္ကဋ္ဌ၊ ပြည်ထောင်စုဝန်ကြီးချုပ် မန်းဝင်းခိုင်သန်းက အမိန့် အမှတ် ၁/၂၀၂၃ ဖြင့် နိုဝင်ဘာလ ၈ ရက်နေ့တွင် ဖွဲ့စည်းတာဝန် ပေးအပ်ခဲ့ကြောင်း သိရသည်။", "ထို့ကြောင့် ကောလင်းခရိုင်၊ ကောလင်းမြို့ကို သိမ်းပိုက်ပြီးနောက် အမျိုးသားညီညွတ်ရေးအစိုးရအဖွဲ့မှ ဆောင်ရွက်နေသည့် အုပ်ချုပ်ရေး လုပ်ငန်းစဉ်များ၊ ပြည်သူ့ဝန်ဆောင်မှု လုပ်ငန်းများတွင် ကောလင်းခ ရိုင်၊ မြို့နယ်အတွင်းရှိ ဌာနအသီးသီးမှ CDM ဝန်ထမ်းများအနေဖြင့် ခရိုင်/မြို့နယ် ပြည်သူ့အုပ်ချုပ်ရေး အဖွဲ့ များထံသို့ ဆက်သွယ် သတင်းပေးပို့ တာဝန်ထမ်းဆောင်နိုင်ပါကြောင်း အသိပေး ဖိတ်ခေါ်ထား ခြင်းဖြစ်ကြောင်း သိရသည်။"]
https://yktnews.com/2023/09/123250/	ကောလင်းတွင် စစ်တပ်က ရိုက်နှက်မှုကြောင့် အမျိုးသမီး ၁ ဦး အရေးပေါ် ဆေးကုသမှု ခံယူနေရ၊ မြင်းခြံတွင် စစ်တပ်က နေအိမ် ၁ လုံးကို မီးရှို့ဖျက်ဆီးပြီး ရွှေထည် ပစ္စည်းများကို လုယက် ယူဆောင်သွား	["ကောလင်းတွင် စစ်တပ်က ရိုက်နှက်မှုကြောင့် အမျိုးသမီး ၁ ဦး အရေးပေါ် ဆေးကုသမှု ခံယူနေရ၊ မြင်းခြံတွင် စစ်တပ်က နေအိမ် ၁ လုံးကို မီးရှို့ဖျက်ဆီးပြီး ရွှေထည် ပစ္စည်းများကို လုယက် ယူဆောင်သွား", "ရန်ကုန်၊ စက်တင်ဘာ ၂၀", "စစ်ကိုင်းတိုင်း၊ ကောလင်းမြို့ပေါ်ရှိ ရွှေအိပ်မက် KTV တွင် အကြမ်းဖက်စစ်သားများ ပစ်ခတ်တိုက်ခိုက်ခံ ရပြီးနောက် အနီးအနားဝန်းကျင်ရှိ ပြည်သူများကိုကို အကြမ်းဖက်စစ်သားများက ရိုက်နှက်နှိပ်စက်ခဲ့ရာ အသက် ၂၃ နှစ်အရွယ်အမျိုးသမီးတစ်ဦးမှာ စိုးရိမ်ရ ဒဏ်ရာဖြင့် ဆေးဝါးကုသမှုခံယူနေရကြောင်းKawlin Info မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "စက်တင်ဘာလ ၁၇ ရက်နေ့က ကောလင်းမြို့ပေါ်ရှိ ရွှေအိပ်မက် KTV ၌ အကြမ်းဖက်စစ်သားများ သောက်စားမူးယစ်ပျော်ပါးနေစဉ် ကောလင်းခရိုင်တပ်ရင်း ၁ တပ်ဖွဲ့ဝင်များမှ ဝင်ရောက်ပစ်ခတ်တိုက် ခိုက်ခဲ့ရာ အကြမ်းဖက်စစ်တပ်မှ ဗိုလ်တစ်ဦးအပါအဝင် ၇ ဦးသေဆုံးပြီး ပြည်သူ့ကာကွယ်ရေးတပ်ဖွဲ့ဝင် များဘက်မှလည်း ထိခိုက်ဒဏ်ရာရရှိသူများရှိကြောင်း၊ ထိုသို့တိုက်ခိုက်ခံရပြီးနောက် အကြမ်းဖက်စစ် သားများမှ အနီးအနားရှိ ပြည်သူများကို ဖမ်းဆီးရိုက်နှက်နှိပ်စက်ခဲ့ကြောင်း သိရသည်။", "ထိုသို့ ဖမ်းဆီးရိုက်နှက်နှိပ်စက်မှုကြောင့် အသက် ၂၃ နှစ်အရွယ်အမျိုးသမီးတစ်ဦးမှာ ဦးခေါင်း၊ ကျော တို့ တွင် အပြင်းအထန်ဒဏ်ရာရရှိပြီး မန္တလေးသို့ ပို့ဆောင်ကာ အရေးပေါ်ဆေးဝါးကုသနေရကြောင်း သိရ သည်။", "“ရိုက်နှက်ခံရတာက ၇ ယောက်လောက်ရှိတယ်၊ ကျန်တဲ့သူတွေက ဒဏ်ရာက သိပ်မပြင်ဘူး၊ သူက ကျော၊ ခေါင်းတွေမှာ ဒဏ်ရာပြင်းလို့ မန္တလေးကို ပို့ပြီး ဆေးကုနေရတယ်၊ စစ်သားတွေက သေနတ် ဒင်နဲ့ ထုထားတဲ့တာပါ၊ အဲဒီနေ့က အကုန်လုံးဆိုရင် ၇ ယောက်လောက်ရှိတယ်၊ ရိုက်နှက်နှိပ်စက်ခံရတာ” ဟု Kawlin Info မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ထို့ပြင် မန္တလေးတိုင်း၊ မြင်းခြံမြို့နယ်ရှိ မကျီးစုရွာမှ နေအိမ် ၁ လုံးကို စစ်တပ်က မီးရှို့ဖျက်ဆီးပြီး ရွာသားများကို ဖမ်းဆီးကာ ရွှေထည် ပစ္စည်းများကို လုယက် ယူဆောင်သွားကြောင်း နွားထိုးကြီး သတင်းစုံအဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ စက်တင်ဘာလ ၂၀ ရက်နေ့တွင် မြင်းခြံမြို့နယ်၊ ဘလဲ့ကျေးရွာရှိ တောကျောင်းမှ စစ်ကြောင်းထိုးလာသည့် အင်အား ၃၀ ခန့်ပါ အကြမ်းဖက် စစ်တပ် စစ်ကြောင်းသည် မန်ကျီးစုကျေးရွာကို ဝင်ရောက် စီးနင်းခဲ့ကြောင်း သိရသည်။", "မန်ကျီးစုကို အကြမ်းဖက် စစ်တပ်က ဝင်ရောက် စီးနင်းပြီးနောက် ကျေးရွာ အရှေ့ပိုင်းရှိ ပြည်သူပိုင် နေအိမ် ၁ လုံးကို မွန်းလွဲ ၁ နာရီခန့်၌ မီးရှို့ဖျက်ဆီးခဲ့ပြီး တစ်ရွာလုံးရှိ ပြည်သူများကို မန်ကျီး ကျေးရွာဘုန်းကြီးကျောင်းကို ခေါ်ပြီး ရိုက်နှက် စစ်ဆေးပြီး မိန်းကလေးများ၏ နားကပ်များကို ချွတ်ယူသွားကြောင်း သိရသည်။", "အဆိုပါ ဖမ်းဆီးထားသော ပြည်သူများကို မွန်းလွဲ ၂ နာရီ ၁၅ မိနစ်ခန့်တွင် မန်ကျီးစုနှင့် ရွာသာယာ အကြားတွင် ထားခဲ့ကြောင်း၊ ယင်း စစ်ကြောင်းသည် လက်ရှိချိန်တွင် ရွာသာယာ ရွှေဟင်းသာကျောင်း၌ တပ်စွဲထားကြောင်း သိရှိသည်။"]
https://yktnews.com/2023/04/98659/	ကောလင်းတွင် တပ်စွဲထားသော စစ်တပ်မှ စစ်သားတစ်ဦးနှင့် ဇနီးဖြစ်သူတို့ CDM ဝင်၊ ကောလင်းရဲစခန်းအတွင်းမှ ရဲ ၂ ဦး လက်နက်နှင့် အတူ ထွက်ပြေး	["ကောလင်းတွင် တပ်စွဲထားသော စစ်တပ်မှ စစ်သားတစ်ဦးနှင့် ဇနီးဖြစ်သူတို့ CDM ဝင်၊ ကောလင်းရဲစခန်းအတွင်းမှ ရဲ ၂ ဦး လက်နက်နှင့် အတူ ထွက်ပြေး", "ရန်ကုန်၊ ဧပြီ ၂၁", "စစ်ကိုင်းတိုင်း၊ ကောလင်းမြို့တွင် အ.ထ.က ကျောင်းတွင် တပ်စွဲထားသော စစ်တပ်မှ စစ်ကောင်စီ တပ်သားတစ်ဦးနှင့် ဇနီးဖြစ်သူတို့ ဧပြီလ ၁၇ ရက်နေ့ တွင် ထွက်ပြေးလာပြီး CDM အဖြစ် အလင်းဝင်လာကြောင်း Kawlin Revolution-KR မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယခုရက်ပိုင်းများအတွင်း ကောလင်းမြို့ အထက ကျောင်းဝင်းအတွင်းမှ စစ်သား ၄ ဦး ထက်မနည်းမှာလည်း ထွက်ပြေးသွားသည်ဟု သတင်းကြားသိရကြောင်း Kawlin Revolution-KR မှ တာဝန်ရှိသူက ရန်ကုန်ခေတ်သစ် သတင်းဌာနသို့ ဆက်လက်ပြောကြားသည်။", "အလားတူ ကောလင်းရဲစခန်းမှ ရဲ ၂ ဦးမှာလည်း လက်နက်နှင့်အတူ ဧပြီလ ၂၀ ရက်နေ့တွင် ထွက်ပြေး လွတ်မြောက်သွားကြောင်း သိရှိရသည်။", "“စစ်သားလင်မယားနှစ်ယောက်တော့ အလင်းဝင်လာပြီ။ NUG အစိုးရဆီ အလင်း ဝင်လာတာပါဗျ။ ကောလင်းရဲစခန်းမှ ရဲ ၂ ဦး ကိစ္စတော့ ထွက်ပြေး သွားတယ်လို့ပဲ နောက်ဆုံးသိရပါတယ်ဗျ။” ဟု Kawlin Revolution-KR မှ တာဝန်ရှိသူက ရန်ကုန်ခေတ်သစ်သတင်းဌာနသို့ ပြောကြားသည်။", "လက်ရှိတွင် လက်နက်အတူ ထွက်ပြေးသွားသည့် ရဲ ၂ ဦး၏ နောက်ဆက် တွဲသတင်းမသိရရှိသေးကြောင်း၊ CDM ဝင်လာသည့် စစ်ကောင်စီတပ်သားနှင့် ဇနီးဖြစ်သူတို့မှာမူ လက်နက် မပါရှိကြောင်း Kawlin Revolution – KR မှ တာဝန်ရှိသူက ပြောဆိုသည်။", "ဓာတ်ပုံ- အကြမ်းဖက်စစ်ကောင်စီတပ်သားများ။ (ပုံအဟောင်းဖြစ်သည်။)", "Photo- Agency ။"]
https://yktnews.com/2023/02/88669/	ကောလင်းတွင် တိုက်ပွဲဖြစ်ပွားပြီး စစ်တပ်ဘက်မှ ထိခိုက် ဒဏ်ရာရသူ များပြား၊ မင်းလှတွင် စစ်ကြောင်းထိုးလာသော စစ်တပ်ကို PDF များ တိုက်ခိုက် စစ်သား ၂ ဦးသေဆုံး	["ကောလင်းတွင် တိုက်ပွဲဖြစ်ပွားပြီး စစ်တပ်ဘက်မှ ထိခိုက် ဒဏ်ရာရသူ များပြား၊ မင်းလှတွင် စစ်ကြောင်းထိုးလာသော စစ်တပ်ကို PDF များ တိုက်ခိုက် စစ်သား ၂ ဦးသေဆုံး", "ရန်ကုန်၊ ဖေဖော်ဝါရီ ၂၁", "စစ်ကိုင်းတိုင်း၊ ကောလင်းမြို့တွင် အကြမ်းဖက် စစ်တပ်နှင့် ဒေသ ကာကွယ် ရေး တပ်ဖွဲ့များ တိုက်ပွဲဖြစ်ပွားပြီး စစ်တပ်ဘက်မှ ထိခိုက်ဒဏ်ရာရသူ များပြားကြောင်း Kawlin Revolution – KR အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၁၇ ရက်နေ့ နံနက် ၉ နာရီခန့်တွင် ကောလင်းမြို့၊ တောင်ပလူကျေးရွာ၊ ဘုရားတောင်ရိုးအနီး ကိုးတောင်ဘို့မှ ထွက်ခွာလာသည့် အကြမ်းဖက် စစ်တပ် တပ်မ ၃၆၃ မှ အင်အား ၅၂ ဦးပါ စစ်ကြောင်းနှင့် ဒေသကာကွယ်ရေး တပ်ဖွဲ့များ ထိတွေ့ တိုက်ပွဲဖြစ်ပွားခဲ့ပြီး စစ်တပ်ဘက်မှ ထိခိုက် ဒဏ်ရာရသူများပြားကြောင်း သိရသည်။", "” ၁၇ ကောင် သေတယ်ဆိုတာ ခွေးဘက်က ဖြန့်တဲ့သတင်းပါ။ အမှန်ကတော့ ၃၀ ခန့် ထိခိုက်မှုတယ်လို့ တော်လှန်ရေး အဖွဲ့စည်းတွေက အတည်ပြုထားပါတယ်” ဟု Kawlin Revolution – KR အဖွဲ့မှ တာဝန်ရှိသူ တစ်ဦးက ပြောဆိုသည်။", "ကိုးတောင်ဘို့ရွာရှိ အကြမ်းဖက် စစ်တပ် အထိုင်စခန်းမှ တိုက်ပွဲအတွက်း စစ်သား ၁၇ ဦသေဆုံးပြီး သုံးပွင့်ဗိုလ် ဧရာမင်း ဆိုသူလည်းပါဝင်ကာ တောင်ပလူရွာရှိ ဦးသောကြာအိမ်၌ မီးသဂြိုလ်ခဲ့ကြောင်း သတင်းဖြန့်မှုများ ရှိကြောင်း Kawlin Revolution – KR အဖွဲ့မှ တာဝန်ရှိသူ တစ်ဦးက ဆက်လက်ပြောဆိုသည်။", "အဆိုပါ တိုက်ခိုက်မှုကို ကောလင်းခရိုင် တပ်ရင်း ၁ ကောလင်းမြို့နယ်ပြည်သူ့ကာကွယ်ရေးအဖွဲ့ (ပကဖ) မှ ဇင်ယော်လေးတပ်စိတ်၊ ထော်လှန်တပ်စိတ် နှင့်ကျောက်ပျဥ်သာတိုက်နယ် ပကဖ တို့ ပူးပေါင်း လုပ်ဆောင်ခဲ့ကြောင်း သိရသည်။", "အလားတူ ဖေဖော်ဝါရီလ ၂၀ ရက်နေ့ နံနက် ၉ နာရီ ၄၀ မိနစ်ခန့် မကွေးတိုင်း၊ အထက်မင်းလှမြို့နယ်၊ မီးလောင်ကုန်းကျေးရွာသို့ စစ်ကြောင်းထိုးလာသော စစ် တပ်ကို PDF မဟာမိတ်တပ်များက တိုက်ခိုက်ရာ စစ်ကောင်စီဘက်မှ ၂ ဦးသေဆုံးကြောင်း မကွေးတောင်ပိုင်းပြည်သူ့ကာကွယ်ရေးတပ်ဖွဲ့ Southern Magway People’s Defense Force Magwayမှ တာဝန်ရှိသူတစ်ဦးက ပြောသည်။", "စစ်တပ်စစ်ကြောင်းကို တိုက်ခိုက်ရာတွင် မကွေးတောင်ပိုင်းပြည်သူ့ကာကွယ် ရေးအဖွဲ့ (SMPDF)၊အထက်မင်းလှပြည်သူ့ကာကွယ်ရေးအဖွဲ့(UMHPDF) နှင့် အရှိုချင်းပြည်သူ့ကာကွယ်ရေးတပ်ဖွဲ့ (ACDF) ပူးပေါင်းတပ်ဖွဲ့ များ ပူးပေါင်းတိုက်ခိုက်ခြင်းဖြစ်ကြောင်း သိရှိရသည်။", "ဓာတ်ပုံ- ပြည်သူ့ကာကွယ်ရေးတပ်မတော် တောင်ပိုင်းတိုင်းစစ်ဒေသမှ စစ်ရေး စွမ်းရည်ပြသနေကြသည့် PDF တပ်ဖွဲ့ဝင်များ။"]
https://yktnews.com/2024/01/138054/	ကောလင်းနှင့် ဘုတလင်တို့တွင် စစ်တပ်က လက်နက်ကြီးဖြင့် ပစ်ခတ်မှုကြောင့် ပြည်သူ ၅ ဦးဒဏ်ရာရ	["ကောလင်းနှင့် ဘုတလင်တို့တွင် စစ်တပ်က လက်နက်ကြီးဖြင့် ပစ်ခတ်မှုကြောင့် ပြည်သူ ၅ ဦးဒဏ်ရာရ", "ရန်ကုန်၊ ဒီဇင်ဘာ ၃၁", "စစ်ကိုင်းတိုင်း ကောလင်းမြို့နယ် တောင်မော် ကျေးရွာကို ၀န်းသိုမြို့ ခမရ ၁၂၀ က လက်နက်ကြီးဖြင့် ပစ်ခတ်တိုက်ခိုက်ခဲ့တာကြောင့် ဒေ သခံပြည်သူ(၄)ဦး ထိခိုက်ဒဏ်ရာရခဲ့တယ်လို့ ဒေသသတင်းရင်းမြစ်တွေထံက သိရပါတယ်။", "ကောလင်းမြို့နယ် တောင်မော်တိုက်နယ် တောင်မော်ကျေးရွာကို ၀န်းသို ခမရ(၁၂၀)က ဟောင်ဝှစ်ဇာလက်နက်ကြီးတွေနဲ့ ဒီဇင်ဘာလ ၃၀ ရက်နေ့ ည ၈ နာရီခွဲ၀န်းကျင်မှာ ပစ်ခတ် တိုက်ခိုက်ခဲ့တာ ဖြစ်တယ်လို့ သိရပါတယ်။", "အဲဒီပစ်ခတ်မှုကြောင့် ပြည်သူနေအိမ် ၁ လုံးမီးလောင်ပြာကျခဲ့ပြီး အမျိုးသမီး ၂ ဦး၊အမျိုးသား ၂ ဦး ထိခိုက်ဒဏ်ရာရခဲ့တယ်", "လို့ ဒေသတွင်းသတင်းတွေဖော်ပြပေးတဲ့ Kawlin Revolution-KR အဖွဲ့က ထုတ်ပြန်ထားပါတယ်။", "လက်နက်ကြီးကျရောက်ပေါက်ကွဲမှုကြောင့်ထိခိုက်ဒဏ်ရာရခဲ့ကြတဲ့ ဒေသခံပြည်သူတွေရဲ့ ဒဏ်ရာအခြေအနေအသေးစိတ်ကိုတော့ မသိရသေးပါဘူး။", "ဒီဇင်ဘာလ ၂၈ ရက်နေ့ကလည်း ၀န်းသိုအခြေစိုက်စစ်ကောင်စီတပ်ဖွဲ့က ကောလင်းမြို့ကို လက်နက်ကြီးတွေနဲ့ ပစ်ခတ်တိုက်ခိုက်ခဲ့တာကြောင့် ကလေး ၂ ဦးအပါအ၀င် ဒေသပြည်သူ ၃ ဦးသေဆုံးပြီး၊သံဃာတော် ၁ ပါးနဲ့အမျိုးသမီး ၁ ဦး ထိခိုက်ဒဏ်ရာရခဲ့တယ်လို့သိရပါတယ်။", "အလားတူ စစ်ကိုင်းတိုင်း ၊ ဘုတလင်မြို့နယ် သပြေပင်ကျေးရွာကို စစ်ကောင်စီတပ်ဖွဲ့ကပစ်ခတ်တဲ့ လက်နက်ကြီးကျရောက်ပေါက်ကွဲပြီး ရွာခံအမျိုးသမီးတစ်ဦး ထိခိုက်ဒဏ်ရာရခဲ့တယ်လို့ ဒေသသတင်းရင်းမြစ်တွေက ပြောပါတယ်။", "ဒီဇင်ဘာလ ၂၉ ရက်နေ့ ညနေ ၄ နာရီ၀န်းကျင်အချိန် ဘုတလင်မြို့မရဲစခန်းက ပစ်ခတ်တဲ့ လက်နက်ကြီး(၁)လုံး သပြေပင်ကျေးရွာတောင်ပိုင်းကို ကျရောက်ပေါက်ကွဲခဲ့တာကြောင့် အသက် ၅၀၀န်းကျင်အရွယ် အမျိုးသမီးတစ်ဦး ထိခိုက်ဒဏ်ရာရခဲ့တာဖြစ်ပါတယ်။", "“သူက အိမ်မှာတင် ယက္ကန်းယက်နေတာပေါ့။အဲ့ဒီမှာ လက်နက်ကြီးကျကွဲတာ။ ပစ်တာက ဘုတလင် ရဲစခန်းကပစ်တာ။ခါးနဲ့တင်ပါးတွေကျည်စ မှန်တယ်။အသက်အန္တရယ်ကတော့ မစိုးရိမ်ရပါဘူး”လို့ ဘုတလင်ဒေသပြည်သူတစ်ဦးက ပြောပါတယ်။", "ဘုတလင်မြို့မရဲစခန်းက စစ်ကောင်စီတပ်ဖွဲ့ဟာ ဒေသတွင်းကျေးရွာတွေကို စစ်ကြောင်းထိုး ပစ်ခတ်ဖမ်းဆီးမှုတွေ မကြာခဏပြုလုပ်လေ့ရှိသလို စခန်းတွင်းကနေလည်း လက်နက် ကြီးတွေနဲ့ ပစ်ခတ်လေ့ရှိပါတယ်။", "ဒီဇင်ဘာလ ၁၆ ရက်နေ့ကလည်း ဘုတလင်ရဲစခန်းက ပစ်ခတ်တဲ့လက်နက်ကြီးတစ်လုံးဟာ ဘုတလင်မြို့အနောက်ဘက် လွှဲတဲကျေးရွာအနီးက စပါးရိတ်တောင်သူတွေအနီး ကျရောက်ပေါက်ကွဲခဲ့တာကြောင့် အသက်၂၀ ၀န်းကျင်အမျိုးသမီးတစ်ဦး ထိခိုက်ဒဏ်ရာရခဲ့ပါတယ်။"]
https://yktnews.com/2023/12/134585/	ကောလင်းနှင့် ဝန်သိုမြို့နယ်အတွင်းရှိ Non CDM ဝန်ထမ်း ၁၅၈ ဦး အလင်းဝင်	["ကောလင်းနှင့် ဝန်သိုမြို့နယ်အတွင်းရှိ Non CDM ဝန်ထမ်း ၁၅၈ ဦး အလင်းဝင်", "ရန်ကုန်၊ ဒီဇင်ဘာ ၅", "စစ်ကိုင်းတိုင်း၊ ကောလင်းမြို့နယ်နှင့် ဝန်းသိုမြို့နယ်အတွင်းရှိ အကြမ်းဖက်စစ်တပ် လက်အောက်ခံ Non CDM ဝန်ထမ်း ၁၅၈ ဦး ဦးအလင်းဝင်ရောက်ခဲ့ကြောင်း NUG ပြည်ထဲရေးနှင့်လူဝင်မှုကြီးကြပ် ရေးဝန်ကြီးဌာနက တရားဝင် ထုတ်ပြန်သည်။", "ကောလင်းမြို့ကို သိမ်းပိုက်ပြီးနောက်အကြမ်းဖက်စစ်ကောင်စီ လက်အောက်ခံ Non CDM ဝန်ထမ်း များ ဒီဇင်ဘာလ ၂၅ ရက်နောက်အဆုံးထားပြီး ကောလင်းမြို့နယ်ပြည်သူ့အုပ်ချုပ်ရေးအဖွဲ့ထံဆက် သွယ် အလင်းဝင်ကြရန် ထုတ်ပြန်ခဲ့ရာ နိုဝင်ဘာလ ၂၈ ရက်မှ ဒီဇင်ဘာလ ၃ ရက်နေ့အထိ အထွေ ထွေ အုပ်ချုပ်ရေးဦးစီးဌာနမှ ထွေအုပ် ဝန်ထမ်း ၁ ဦး၊ ပညာရေးဌာနမှ ဝန်ထမ်း ၃၃ ဦး၊ စည်ပင် ၅ ဦး၊ လျှပ်စစ်ဌာနမှ ၅ ဦး၊ အခွန်ဦးစီးဌာနမှ ၂ ဦး၊ သစ်တောဌာနမှ ၇ ဦး၊ မီးသတ်ဌာနမှ ၁ ဦး၊ စိုက်ပျိုးရေး ဌာနမှ ၂ ဦး၊ မြန်မာ့စီးပွားရေးဘဏ်မှ ၂ ဦး၊ မီးရထားဌာနမှ ၂၀ ဦး၊ မီးရထားရဲတပ်ဖွဲ့ဝင် ၁ ဦး၊ ဆက် သွယ် ရေးဌာနမှ ၁ ဦး၊ အား/ကာမှ ၂ ဦး၊ မြေစာရင်းဌာနမှ ၁၃ ဦး၊ လဝက ၁ ဦး၊ ကျေးလက်ဒေသ ဖွံ့ဖြိုးတိုးတက်ရေးဌာနမှ ၂ ဦး စုစုပေါင်း ၉၈ ဦး အလင်းဝင်ရောက်ခဲ့ကြောင်း သိရသည်။", "အလားတူ ဝန်းသိုမြို့နယ်အတွင်းရှိ အကြမ်းဖက်စစ်ကောင်စီလက်အောက်ခံ ဌာနပေါင်းစုံမှ အလင်း ဝင် ရောက်လာသူ Non CDM ဝန်ထမ်း ၆၀ ဦးရှိပြီး ၎င်းတို့ကို ၂၀၂၃ ခုနှစ်၊ ဇန်နဝါရီလ ၂၀ ရက်နေ့ တွင် အမျိုး သားညီညွတ်ရေးအတိုင်ပင်ခံကောင်စီက ထုတ်ပြန်ထားသည့် နိုင်ငံ့ဝန်ထမ်း CDM မူဝါဒ နှင့်အညီ စီမံခန့်ခွဲနိုင်ရန် ညွှန်ကြားချက်များအရ ဆောင်ရွက်သွားမည်ဖြစ်ပြီး လူ့အခွင့်အရေးများနှင့် အညီ ဆောင်ရွက်လျက်ရှိကြောင်း သိရသည်။", "နိုဝင်ဘာလ ၁၆ ရက်နေ့က စစ်ကိုင်းတိုင်းဒေသကြီးအတွင်းရှိ “Non CDM ဝန်ထမ်းများ အလင်းဝင် ရောက်ကြရန်” ပြည်ထဲရေးနှင့် လူဝင်မှုကြီးကြပ်ရေးဝန်ကြီးဌာနက အမိန့်ထုတ်ပြန်ခဲ့ကြောင်း၊ အဆို ပါ ထုတ်ပြန်ချက်သည် Non CDM ဝန်ထမ်းများကို အမျိုးသားညီညွတ်ရေးအစိုးရမှ ပေးအပ်သည့် နောက်ဆုံးသော အခွင့်အရေးဖြစ်ပြီး ပြည်သူလူထုဘက်မှ ရပ်တည်ကြရန်နှင့် လိုက်နာဆောင်ရွက် ခြင်း မရှိပါက ဥပဒေများအရ ပြင်းထန်စွာ အရေးယူမည်ဖြစ်ကြောင်း အသိပေးထားသည်။"]
https://yktnews.com/2023/11/130059/	ကောလင်းမြို့ အသိမ်းခံရပြီးနောက် ထီးချိုင့်တွင် ဌာနဆိုင်ရာ ဝန်ထမ်းများအား လုံး စစ်တပ်နှင့်ရဲစခန်းများတွင် သွားရောက် တိမ်းရှောင်ပြီး ရုံးများပိတ်ထား ၊ မြို့နေပြည်သူများအားလုံး မြို့ကို စွန့်ခွာနေကြ	["ကောလင်းမြို့ အသိမ်းခံရပြီးနောက် ထီးချိုင့်တွင် ဌာနဆိုင်ရာ ဝန်ထမ်းများအား လုံး စစ်တပ်နှင့်ရဲစခန်းများတွင် သွားရောက် တိမ်းရှောင်ပြီး ရုံးများပိတ်ထား ၊ မြို့နေပြည်သူများအားလုံး မြို့ကို စွန့်ခွာနေကြ", "ရန်ကုန်၊ နိုဝင်ဘာ ၇", "စစ်ကိုင်းတိုင်း၊ ကောလင်းမြို့ကို တော်လှန်ရေးတပ်ဖွဲ့များက တိုက်ခိုက်သိမ်းပိုက်ပြီးနောက် အနီးစပ်ဆုံးနေရာတွင်ရှိနေသည့် ထီးချိုင့်မြို့နယ်တွင် စစ်ကောင်စီဝန်ထမ်းများ ဂယောက်ဂယက်ဖြစ်ကာ စစ်တပ်တပ်ရင်းများနှင့်ရဲစခန်များတွင် သွားရောက် တိမ်းရှောင်ပြီး ရုံးများပိတ်ထားကြောင်းသိရှိရသည်။", "ကောလင်းနှင့်နီးကပ်နေသော မြို့ဖြစ်သည့် ထီးချိုင့်တွင် တော်လှန်ရေးတပ်ဖွဲ့များ ဝင်ရောက်တိုက်ခိုက်မည်ကို ဌာနဆိုင်ရာ ဝန်ထမ်းများအားလုံးက စိုးရိမ်နေကြသဖြင့် ရဲစခန်းနှင့် တပ်စခန်းများထံသို့ သွားရောက် တိမ်းရှောင်ကြပြီး ဌာနဆိုင်ရာရုံးများကို ပိတ်ထားကြကြောင်း သိရှိရသည်။", "“ထီးချိုင့်ထွေအုပ်ရုံးကနေ အကုန် လုံး တောင်ပေါ်ရဲစခန်းထဲကို ရွှေ့ကုန်ကြတယ်။ ထွေအုပ်ရုံးထဲမှာ ဘာမှ မရှိတော့ဘူး။", "တောင် ပေါ်ရဲစခန်းမှာ အခိုင်အမာဘန်ကာတွေနဲ့ တပ်ချထားတဲ့ပုံစံမျိုးပဲ။ နိုဝင်ဘာလ ၅ ရက်နေ့ကစပြီး ထွေအုပ်ကနေ ပစ္စည်းတွေအကုန်တောင်ပေါ်ရွေ့နေတာ။ အခြားဌာနဆိုင်ရာတွေလည်း ရွှေ့ကြ တိမ်းရှောင်ကြပြီ” ဟု ထီးချိုင့်ဒေသပြည်သူတစ်ဦးက ပြောဆိုသည်။", "အလားတူ စစ်ကိုင်းတိုင်း ထီးချိုင့်တွင် တော်လှန်ရေးတပ်ဖွဲ့များက မြို့သိမ်းတိုက်ပွဲ ဆင်နွှဲမည်ဆိုပါက စစ်တပ်က ရမ်းကားပစ်ခတ်မည့် လေကြောင်းအန္တရယ်နှင့် လက်နက်ကြီးအန္တရယ်စိုးရိမ်သောကြောင့် မြို့လုံးကျွတ်နီးပါး ပြည်သူများ မြို့ကို စွန့်ခွာတိမ်းရှောင်နေကြကြောင်း သိရှိရသည်။", "“ဒီနေ့မနက်ဆို ထီးချိုင့် တစ်မြို့လုံးခြောက်ကပ်သွားပြီ။ အိမ်စောင့်တဲ့ လူတွေပဲကျန်တော့တယ်။ စျေးလည်းအကုန်ပိတ်ထားကြတယ်။ မြို့ထဲကဆိုင်တွေလည်း မဖွင့်ကြတော့ဘူး။ နိုဝင်ဘာလ ၄ ရက်နေ့လောက်ကတည်းက ပြည်သူတွေ မြို့ကို ထွက်ခွာနေကြတာတရက်နည်းနည်း နဲ့ထွက်နေကြတာ ၄ ရက်လောက်တော့ရှိပြီ” ဟု ဒေသပြည်သူတစ်ဦးက ပြောဆိုသည်။", "ယနေ့ နိုဝင်ဘာလ ၇ ရက်နေ့တွင် ထီးချိုင့်တစ်မြို့လုံးနီးပါး ပြည်သူများ ထွက်ပြေးတိမ်းရှောင်ကြပြီး မြို့ထဲတွင် လူသူ အလွန်နည်းပါးသွား‌ကြောင်း သိရှိရသည်။", "“ဒီနေ့တော့သိသိသာသာ အကုန်လုံးနီးပါးထွက်ကြတာ။ ထီးချိုင့်မြို့ပေါ်ကနေ တိမ်းရှောင်နေကြတာ။ အခုတော့မြို့ပေါ်လူမရှိတော့ဘူး” ဟု ထီးချိုင့်မြို့မှ ပြည်သူက ရှင်းပြသည်။"]
https://yktnews.com/2023/12/137806/	ကောလင်းမြို့ကို စစ်ကောင်စီတပ်က လက်နက်ကြီးပစ်ခတ်မှု ကလေး ၂ ဦးအပါအ၀င် ပြည် သူ ၃ ဦးသေဆုံး	["ကောလင်းမြို့ကို စစ်ကောင်စီတပ်က လက်နက်ကြီးပစ်ခတ်မှု ကလေး ၂ ဦးအပါအ၀င် ပြည် သူ ၃ ဦးသေဆုံး", "ရန်ကုန်၊ ဒီဇင်ဘာ ၂၉", "ပြည်သူ့ကာကွယ်ရေးတပ်ဖွဲ့များ သိမ်းပိုက်ထားသော စစ်ကိုင်းတိုင်း ကောလင်းမြို့ကို စစ်ကောင်စီတပ်က လက်နက်ကြီးဖြင့် ပစ်ခတ်ရာ ကလေး ၂ ဦးအပါအ၀င် ပြည် သူ ၃ ဦးသေဆုံးကြောင်း ဒေသသတင်းရင်းမြစ်များထံမှ သိရှိရသည်။", "ဒီဇင်ဘာ ၂၈ ရက်နေ့ နံနက် ၁၀ နာရီခွဲ၀န်းကျင်မှစတင်ပြီး ၀န်းသို အခြေစိုက်စစ်ကောင်စီတပ်ဖွဲ့က လက်နက်ကြီးဖြင့် ၄ ကြိမ် ပစ်ခတ်ခဲ့ရာ ကလေးငယ် ၂ ဦးအပါ အ၀င် ပြည်သူ ၃ ဦး သေဆုံးခဲ့ကြောင်း၊ သံဃာတော် ၁ ပါးနှင့် အမျိုးသမီးတစ်ဦး ထိခိုက်ဒဏ်ရာရခဲ့ကြောင်း သိရှိရသည်။", "၀န်းသိုမြို့အခြေစိုက် စစ်ကောင်စီတပ်ဖွဲ့က ဟောင်ဝှစ်ဇာလက်နက်ကြီးဖြင့် ယမန်နေ့ နံနက် ၁၀ နာရီခွဲဝန်းကျင်တွင် ၂ ကြိမ်၊ နံနက် ၁၁ နာရီနှင့် နံနက် ၁၁ နာရီခွဲ၀န်းကျင်တွင် ၂ ကြိမ် ပစ်ခတ်တိုက်ခိုက်ခဲ့ကြောင်း ကောလင်းမြို့နယ်ဒေသတွင်းသတင်းများ ကို ဖော်ပြနေတဲ့ ပြည်သူမှ ပြည်သူ သို့အဖွဲ့က ထုတ်ပြန်သည်။", "စစ်ကောင်စီတပ်ဖွဲ့၏ လက်နက်ကြီး ပစ်ခတ်မှုကြောင့် အသက် ၂ နှစ်အရွယ်ကလေးနှင့် အသက် ၈ နှစ်အရွယ်ကလေးများ အပါအဝင် အသက် ၆၆ နှစ်အရွယ် ဦးကျော်၀င်း တို့ ၃ ဦး သေဆုံးခဲ့ကြောင်း၊ ထို့ပြင် ကလေး ၂ ဦး၏ မိခင်ဖြစ်သူနှင့် သံဃာတော် ၁ ပါးလည်း လက်နက်ကြီးကျည်စ ထိမှန်ဒဏ်ရာရခဲ့ကြောင်း သိရှိရသည်။", "ကောလင်းမြို့ကိုအမျိုးသားညီညွတ်ရေးအစိုးရ(NUG)လက်အောက်ခံ အမှတ် ၁ စစ်ဒေသကွပ်ကဲမှုဖြင့် KIA အပါအဝင် တော်လှန် ရေး တပ်များ၊ ပြည်သူ့ကာကွယ်ရေး ပူးပေါင်းတပ်ဖွဲ့များက နို၀င်ဘာလ ၆ ရက်နေ့တွင် တိုက်ခိုက်သိမ်းပိုက်ခဲ့ကြောင်း သိရှိရသည် ။"]
https://yktnews.com/2024/02/145197/	ကောလင်းမြို့ကို စစ်ကောင်စီတပ်က လက်နက်ကြီး၊ ခြေလျင်စစ်ကြောင်း အင်အားအလုံးအရင်းဖြင့်အပြင်းအထန် ထိုးစစ်ဆင်တိုက်ခိုက်နေသော်လည်း သိမ်းပိုက်နိုင်ခြင်းမရှိသေး	["ကောလင်းမြို့ကို စစ်ကောင်စီတပ်က လက်နက်ကြီး၊ ခြေလျင်စစ်ကြောင်း အင်အားအလုံးအရင်းဖြင့်အပြင်းအထန် ထိုးစစ်ဆင်တိုက်ခိုက်နေသော်လည်း သိမ်းပိုက်နိုင်ခြင်းမရှိသေး", "ရန်ကုန်၊ ဖေဖော်ဝါရီ ၁၁", "စစ်ကိုင်းတိုင်း၊ ကောလင်းမြို့ကို အကြမ်းဖက်စစ်ကောင်စီတပ်က လက်နက်ကြီး ခြေလျင်စစ်ကြောင်း အင်အား အလုံးအရင်းဖြင့် အပြင်းအထန် ထိုးစစ်ဆင်နေသော်လည်း သိမ်းပိုက် နိုင်ခြင်းမရှိသေးကြောင်း ရှေ့တန်း သတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောကြားသည်။", "ဖေဖော်ဝါရီလ ၃ ရက်နေ့ကစ၍ NUG ၊ PDF တပ်ဖွဲ့ဝင်များ သိမ်းပိုက်ထိန်းချုပ်ထားသည့် ကောလင်း မြို့ကို ပြန်လည် သိမ်းပိုက်နိုင်ရန် အကြမ်းဖက်စစ်ကောင်စီတပ်က ခြေလျင်စစ်ကြောင်း အင်အား ထောင်ချီ အသုံး ပြုကာ လေကြောင်းပစ်ကူ၊ လက်နက်ကြီးပစ်ကူ အမြောက်အများအသုံးပြုပြီး ထိုး စစ်ဆင်တိုက်ခိုက် နေသော်လည်း ၉ ရက်ကြာသည်အထိ မြို့အနီအနားပတ်ဝန်းကျင်ကို ကပ်နိုင်သာ ရှိသေးပြီး မြို့ကို သိမ်းပိုက်ထားနိုင်ခြင်းမရှိသေးကြောင်း သိရသည်။", "“စစ်ခွေးတွေဘက်က မြို့အနားနားကို ကပ်နိုင်ရုံပဲရှိပါသေးတယ်၊ မသိမ်းနိုင်သေးပါဘူး၊ ကိုယ့်ဘက် က အသားစီးရပါတယ်၊ တိုက်ပွဲကတော့ ဖြစ်လိုက်နားလိုက်ပေါ့၊ အတွင်းထဲ တစ်မြို့လုံး ခြုံငုံပြီးတော့ မသိမ်းနိုင်သေးပါဘူး၊ စစ်ခွေးတွေဘက်က ဟောင်ဝှစ်ဇာ တွေလည်း သုံးတယ်၊ ၆၀၀၆ က ဟောင်ဝှစ် ဇာ ကို ပေကုန်းဘက်အထိသယ်ပြီး လှမ်းထောက်တယ်၊ ကိုးတောင်ဘို့ခွေးကုန်းမှာလည်း ၇၅ မမ ပါ လာတယ်ဗျ၊ ၇၅ မမနဲ့ပစ်တယ်၊ ကောလင်းကို ကျတော့ ဝန်းသိုကနေ ဟောင်ဝှစ်ဇာနဲ့ ထုတယ်။” ဟု ရှေ့တန်းသတင်းရင်း မြစ်က ရန်ကုန်ခေတ်သစ်သတင်းဌာနထံသို့ ပြောကြားသည်။", "ကောလင်းမြို့တိုက်ပွဲအတွင်း PDF ရဲဘော် ၂ ဦးကျဆုံးထားပြီး ထိခိုက်ဒဏ်ရာရရှိမှုများရှိကြောင်း၊ အကြမ်းဖက်စစ်ကောင်စီတပ်သားများလည်း ထိခိုက်သေဆုံးမှုများပြာလျက်ရှိပြီး တိုက်ပွဲဖြစ်နေဆဲ ကာလဖြစ်သည့်အတွက် အရေအတွက်အတိအကျ သိရှိနိုင်ခြင်းမရှိသေးကြောင်း သိရသည်။", "ကောလင်းမြို့ကို ပေးလိုက်ရသည်ဟု ဆိုသော သတင်းမှာ မှန်ကန်မှုမရှိပဲ မြို့ပြင်တွင် တိုက်ပွဲဖြစ် နေဆဲဖြစ်ကြောင်း၊ ပြည်သူ့ကာကွယ်ရေးတပ်ဖွဲ့ဝင်များအနေဖြင့် နေ့မနား၊ ညမနားအလုပ်လုပ်ကာ မြို့ကို ကာကွယ်နေသည်မှာ ၉ ရက်ရှိပြီဖြစ်ကြောင်း စစ်ရေးသတင်းဖြစ်သဖြင့် လျှိုဝှက်စွာလုပ်ကိုင် ဆောင်ရွက်နေကြပြီး ကာကွယ်ရေး၊ အုပ်ချုပ်ရေး၊ မိဘပြည်သူအားလုံးလက်တွဲပူးပေါင်းကာ ဆောင် ရွက်နိုင်ပါက ပိုမိုအဆင်ပြေမည်ဖြစ်ကြောင်း Kawlin Revolution – KR က အသိပေးထားသည်။", "photo လက်ရှိကောလင်းအခြေအနေ"]
https://yktnews.com/2023/11/130584/	ကောလင်းမြို့ကို စစ်ကြောင်းထိုးရန် လာသည့် အင်အား ၂၀၀ ကျော်ပါ စစ်ကြောင်းကို တိုက်ခိုက်မှု စစ်တပ်ဘက်မှ ၈၀ ကျော်သေဆုံးပြီး သေနတ် ၅၉ လက်နှင့် ခဲယမ်းများ သိမ်းဆည်းရရှိကြောင်း NUG ကာကွယ်ရေး ဝန်ကြီးဌာန ထုတ်ပြန်	["ကောလင်းမြို့ကို စစ်ကြောင်းထိုးရန် လာသည့် အင်အား ၂၀၀ ကျော်ပါ စစ်ကြောင်းကို တိုက်ခိုက်မှု စစ်တပ်ဘက်မှ ၈၀ ကျော်သေဆုံးပြီး သေနတ် ၅၉ လက်နှင့် ခဲယမ်းများ သိမ်းဆည်းရရှိကြောင်း NUG ကာကွယ်ရေး ဝန်ကြီးဌာန ထုတ်ပြန်", "ရန်ကုန်၊ နိုဝင်ဘာ ၁၀", "စစ်ကိုင်းတိုင်း၊ ကောလင်းမြို့ကို စစ်ကြောင်းထိုးရန် လာသည့် အကြမ်းဖက် စစ်တပ်၏ အင်အား ၂၀၀ ကျော်ပါ စစ်ကြောင်းကို တိုက်ခိုက်ရာ စစ်တပ်ဘက်မှ ၈၀ ကျော်သေဆုံးပြီး သေနတ် ၅၉ လက်နှင့် ခဲယမ်းများ သိမ်းဆည်းရရှိကြောင်း NUG ကာကွယ်ရေး ဝန်ကြီးဌာန အတည်ပြု ထုတ်ပြန်ထားသည်။", "နိုဝင်ဘာလ ၈ ရက်တွင် ကန့်ဘလူခရိုင်၊ ကျွန်းလှမြို့နယ်မှ ကောလင်းမြို့ ဘက်ကို စစ်ကြောင်းထိုးရန် ထွက်လာသည့် ရန်သူ့အင်အား ၂၀၀ ကျော်ပါ အကြမ်းဖက် စစ်တပ် စစ်ကြောင်းကို နိုဝင်ဘာလ ၁၀ ရက်နေ့ နံနက် ၈ နာရီ ၄၀ မိနစ်တွင် ပြည်သူ့ကာကွယ်ရေး တပ်မတော် (PDF)၊ အမှတ် (၁) စစ်ဒေသ ကွပ်ကဲမှုဖြင့် ကန့်ဘလူခရိုင် အမှတ် (၂) တပ်ရင်း၊ ခရိုင် ပကဖ လှုပ်ရှားရေးအဖွဲ့နှင့် မြို့နယ်/နယ်မြေခံ ပကဖ အဖွဲ့များက ပူးပေါင်း တိုက်ခိုက်ရာ ကန့်ဘလူမြို့နယ်၊ အလယ်ခုံ ကျေးရွာ အနောက်မြောက်ဘက်တွင် တိုက်ခိုက်ချေမှုန်းနိုင်ခဲ့ပြီး စစ်တပ်ဘက်မှ ၈၀ ဦးကျော်ခန့် သေဆုံးခဲ့ပြီး ၂၀ ဦး ဝန်းကျင် ထိခိုက် ဒဏ်ရာရရှိခဲ့ကြောင်း သိရသည်။", "တိုက်ပွဲအတွင်း အကြမ်းဖက် စစ်တပ်ထံမှ လက်နက်မျိုးစုံ ၅၉ လက်နှင့် ခဲယမ်း အမြောက်အမြား သိမ်းဆည်းရရှိ ခဲ့ကြောင်း အမျိုးသား ညီညွတ်ရေးအစိုးရ ကာကွယ်ရေးဝန်ကြီးဌာက ထုတ်ပြန်ထားသည်။"]
https://yktnews.com/2023/12/137724/	ကောလင်းမြို့ကို စစ်တပ်က ဟောင်ဝစ်ဇာ လက်နက်ကြီးဖြင့် ပစ်ခတ်မှု ကလေးငယ် ၂ ဦးအပါအဝင် ပြည်သူ ၃ ဦးသေဆုံး	["ကောလင်းမြို့ကို စစ်တပ်က ဟောင်ဝစ်ဇာ လက်နက်ကြီးဖြင့် ပစ်ခတ်မှု ကလေးငယ် ၂ ဦးအပါအဝင် ပြည်သူ ၃ ဦးသေဆုံး", "ရန်ကုန်၊ ဒီဇင်ဘာ ၂၈", "စစ်ကိုင်းတိုင်း၊ ကောလင်းမြို့ကို အကြမ်းဖက် စစ်တပ်က ဟောင်ဝစ်ဇာ လက်နက်ကြီးဖြင့် ပစ်ခတ်ခြင်းကြောင့် ကလေးငယ် ၂ ဦးအပါအဝင် ပြည်သူ ၃ ဦးသေဆုံးခဲ့ကြောင်း ကောလင်းမြို့နယ် ပြည်သူမှပြည်သူသို့ အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဒီဇင်ဘာလ ၂၈ ရက်နေ့ နံနက် ၁၀ နာရီ ၃၀ မိနစ် ၊ နံနက် ၁၁ နာရီနှင့် နံနက် ၁၁ နာရီ ၃၀ မိနစ်တို့တွင် ဝန်းသိုမြို့၌ တပ်စွဲထားသော အကြမ်းဖက် စစ်ကောင်စီ တပ်သားများက ကောလင်မြို့အတွင်းရှိ အရပ်သား ပြည်သူများ နေထိုင်ရာ နေရာများကို ဟောင်ဝစ်ဇာ လက်နက်ကြီးဖြင့် ပစ်ခတ်ခြင်းကြောင့် ကလေးငယ် ၂ ဦး အပါအဝင် ပြည်သူ ၃ ဦးသေဆုံးခဲ့ကြောင်း သိရသည်။", "အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် အသက် ၂ နှစ်အရွယ် ကလေးငယ် ၁ ဦး၊ အသက် ၈ နှစ်အရွယ် ကလေးငယ် ၁ ဦးနှင့် အသက် ၆၆ နှစ်အရွယ် ဦးကျော်ဝင်းတို့ ပွဲချင်းပြီးသေဆုံးပြီး ဘုန်းကြီး တစ်ပါးနှင့် အမျိုးသမီး ၁ ဦး ထိခိုက် ဒဏ်ရာရရှိခဲ့ကြောင်းသိရသည်။", "” အသက် ၂ နှစ် အရွယ်ကလေးငယ်က ဦးခေါင်းပွင့်ထွက်သွားတယ်။ ၁ ဦးကတော့ တစ်ကိုယ်လုံး ကျည်စတွေမှန်တာ လူကြီးကတော့ အသဲထိပြီး သေဆုံးသွားတယ်” ဟု ကောလင်းမြို့နယ် ပြည်သူမှပြည်သူသို့ အဖွဲ့မှ တာဝန်ရှိသူ တစ်ဦးကပြောဆိုသည်။"]
https://yktnews.com/2024/01/138251/	ကောလင်းမြို့ကို ယနေ့ စစ်တပ်က လက်နက်ကြီးဖြင့် ပစ်ခတ်မှု စျေးအတွင်း ကျရောက်ပြီး ပြည်သူ ၂ ဦးသေဆုံး	["ကောလင်းမြို့ကို ယနေ့ စစ်တပ်က လက်နက်ကြီးဖြင့် ပစ်ခတ်မှု စျေးအတွင်း ကျရောက်ပြီး ပြည်သူ ၂ ဦးသေဆုံး", "ရန်ကုန်၊ ဇန်နဝါရီ ၂", "စစ်ကိုင်းတိုင်း၊ ကောလင်းမြို့ကို ယနေ့ ဇန်နဝါရီလ ၂ ရက်နေ့တွင် စစ်တပ်က လက်နက်ကြီးဖြင့် ပစ်ခတ်သဖြင့် စျေးအတွင်း လက်နက်ကြီးကျည်ကျရောက်ပြီး ပြည်သူ ၂ ဦးသေဆုံးကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုကြသည်။", "ဇန်နဝါရီလ ၂ ရက်နေ့ နံနက် ၈ နာရီမှ နံနက် ၉ နာရီ ၃၀ မိနစ်အကြား စစ်ကိုင်းတိုင်း ကောလင်းမြို့ကို ၀န်းသိုအခြေစိုက် စစ်ကောင်စီတပ်ဖွဲ့က လက်နက်ကြီးများဖြင့် ၆ ကြိမ်ပစ်ခတ် တိုက်ခိုက်ခဲ့ရာ ပြည်သူ ၂ ဦး သေဆုံး ပြီး(၇) ဦးထက်မနည်း ထိခိုက်ဒဏ်ရာရခဲ့ကြောင်း သိရှိရသည်။", "“လက်နက်ကြီးက စျေးထဲကို ကျတာ။ အဲဒီမှာ စျေးသွားစျေးလာ နဲ့ စျေးသည် ပြည်သူတွေ ထိခိုက်သေဆုံးပါတယ်။ ၂ ဦး သေဆုံးပါတယ်။ ၈ ဦးလောက် ဒဏ်ရာရတယ်။ အဓိက စျေးထဲကို လက်နက်ကြီးကျည်က တည့်တည့်ကျတာ” ဟု ကောလင်းမြို့မှ PDF သတင်းရင်းမြစ်က ပြောဆိုသည်။", "၂၀၂၃ခုနှစ် ဒီဇင်ဘာလ ၂၈ ရက်နှင့် ဒီဇင်ဘာလ ၃၁ ရက်နေ့တွင်လည်း ၀န်းသိုအခြေစိုက် စစ်ကောင် စီတပ်ဖွဲ့က ဟောင်ဝှစ်ဇာလက်နက်ကြီးများဖြင့် ပစ်ခတ်တိုက်ခိုက်မှုကြောင့် ကောလင်းမြို့ပေါ်နှင့် တောင်မော်ကျေးရွာတွင် ပြည်သူ ၅ ဦးသေဆုံးခဲ့ကြောင်း သိရှိရသည်။", "စစ်ကိုင်းတိုင်း၊ ကောလင်းမြို့ကို ၂၀၂၃ ခုနှစ် နိုဝင်ဘာလ ၆ ရက်နေ့တွင် ပြည်သူ့ကာကွယ်ရေးတပ်များက တိုက်ခိုက်သိမ်းပိုက်ရရှိထားခြင်းဖြစ်သည်။"]
https://yktnews.com/2024/02/147352/	ကောလင်းမြို့တွင် စစ်တပ်၏ မီးရှို့ဖျက်ဆီးမှုကြောင့် မြို့ ၈၀ ရာခိုင်နှုန်းခန့် ပျက်စီးနေပြီး ပြည်သူ ၂၅၀၀၀ ခန့် စစ်ဘေးရှောင်နေရ	["ကောလင်းမြို့တွင် စစ်တပ်၏ မီးရှို့ဖျက်ဆီးမှုကြောင့် မြို့ ၈၀ ရာခိုင်နှုန်းခန့် ပျက်စီးနေပြီး ပြည်သူ ၂၅၀၀၀ ခန့် စစ်ဘေးရှောင်နေရ", "ရန်ကုန်၊ ဖေဖော်ဝါရီ ၂၃", "ကောလင်းမြို့ပေါ် ၈ ရပ်ကွက်ကို အကြမ်းဖက်စစ်တပ်က ထိန်းချုပ်ထားပြီး နောက်ပိုင်းတွင် မြို့ပေါ်ရပ်ကွက်များနှင့် မြို့နားကပ်ရွာများကို မီးရှို့ဖျက်ဆီးနေ၍ ကောလင်းမြို့သည် ၈၀ ရာခိုင်နှုန်းပျက်စီးနေပြီ ဖြစ်ကာ စစ်ေရှာင်ပြည်သူ ၂၅၀၀၀ ခန့်ရှိလာပြီ ဖြစ်ကြောင်း Kawlin Revoluation- KR ထံမှ သိရှိရသည်။", "ဖေဖော်ဝါရီ ၈ ရက်မှ စကာ အကြမ်းဖက်စစ်တပ်သည် မြို့ပေါ် ၈ ရပ်ကွက်ကို အပြည့်အဝထိန်းချုပ်ပြီးနောက်ပိုင်း မြို့ပေါ်ရက်ကွက်များကို မီးရှို့၍ အထပ်မြင့်တိုက်များကို အမာခံ နေရာယူထားကြောင်း၊ ကောလင်းမြို့ ပတ်ပတ်လည်ရှိ အကာအရံများ အားလုံးကို မီးရှို့ဖျက်ဆီးထားခြင်း ဖြစ်ကြောင်း သိရှိရသည်။", "ထို့ပြင် မြို့နားကပ်ရွာများဖြစ်သည့် ကျွန်းလှခုံ၊ခွင့်တောင်း၊လက္ပံကွေ့၊ ကျူတော၊ရွာမ၊စံတော်ရာကုန်း၊ဆေးမင်းခုံ၊ဆိုင်ဒူး၊ဝါးရုံခုံ၊ ဇီးခုံ စသည့် ရွာများသည်လည်း မီးလောင်ခံထားရသည့် ရွာများဖြစ်ကြောင်း ဒေသပြည်သူများထံမှ သိရှိရသည်။", "လက်ရှိအချိန်တွင် မီးလောင်ခံထားရသည့် ရွာများ အပါအဝင် စုစုပေါင်း ၂၅ ရွာခန့်ရှ်ိ ပြည်သူများ စစ်ဘေးရှောင်တိမ်းနေကြရကြောင်း၊ မြို့ပေါ်ရပ်ကွက်ရှိ ပြည်သူများ အပါအဝင် စစ်ဘေးရှောင်တိမ်းနေကြရသည့် ပြည်သူ ၂၅၀၀၀ ခန့် ရှိလာပြီဖြစ်ကြောင်း Kawlin Revoluation- KR မှ တာဝန်ရှိသူက ပြောကြားသည်။", "“ကျွန်တော်တို့ သိရသလောက်ကတော့ စစ်ရှောင် ၂၅၀၀၀ ဝန်းကျင်ထိရောက်လာပါပြီဗျ” ဟု Kawlin Revoluation- KR မှ တာဝန်ရှိသူက ရန်ကုန်ခေတ်သစ်သတင်းဌာနသို့ ပြောကြားသည်။", "စစ်တပ်၏ လမ်းကြောပိတ်ဆို့ခံထားရမှုများကြောင့် စစ်ရှောင် ပြည်သူများအတွက် စားနပ်ရိက္ခာအခက်အခဲများရှိလာပြီ ဖြစ်ကြောင်း သိရှိရသည်။"]
https://yktnews.com/2024/09/182792/	ကောလင်းမြို့တွင် စစ်ရှောင်ပြည်သူများအတွက် ယာယီတဲများ ဆောက်လုပ်လှူဒါန်း	["ကောလင်းမြို့တွင် စစ်ရှောင်ပြည်သူများအတွက် ယာယီတဲများ ဆောက်လုပ်လှူဒါန်း", "ရန်ကုန်၊ စက်တင်ဘာ ၁၀", "ကောလင်းမြို့တွင် စစ်ရှောင်ပြည်သူများအတွက် ကောလင်းမြို့နယ် ပြည်သူမှ ပြည်သူသို့ အဖွဲ့က အလှူရှင်ကိုယ်စား ယာယီတဲများ ဆောက်လုပ်ပေးခဲ့ကြောင်း သိရှိရသည်။", "ယာယီတဲတစ်လုံးလျှင် ၅၀,၂၀၀၀ ကျပ် ကျသင့်ကြောင်း ၊ ယာယီတဲ ၅ လုံး ဆောက်လုပ်ပြီးစီးပြီဖြစ်ကြောင်း သိရှိရသည်။"]
https://yktnews.com/2024/02/146387/	ကောလင်းမြို့တွင် ပြန်လည်ဝင်ရောက်တပ်စွဲထားသည့် စစ်တပ်က ပြည်သူပိုင် အဆောက်အအုံများ၊ နေအိမ်များကို မီးရှို့ပြီး ပစ္စည်းများကို ခိုးယူ	["ကောလင်းမြို့တွင် ပြန်လည်ဝင်ရောက်တပ်စွဲထားသည့် စစ်တပ်က ပြည်သူပိုင် အဆောက်အအုံများ၊ နေအိမ်များကို မီးရှို့ပြီး ပစ္စည်းများကို ခိုးယူ", "ရန်ကုန်၊ ဖေဖော်ဝါရီ ၁၈", "စစ်ကိုင်းတိုင်း၊ ကောလင်းမြို့အတွင်းသို့ ပြန်လည်ဝင်ရောက်တပ်စွဲထားသည့် အကြမ်းဖက်စစ်ကောင် စီတပ်သားများက ပြည်သူပိုင်အဆောက်အအုံများ၊ နေ အိမ်များကို မီးရှို့ဖျက်ဆီးပြီး ပြည်သူပိုင်ပစ္စည်း များကို ခိုးယူသယ်ဆောင်နေကြောင်း Infinity Group မှ တာဝန်ရှိသူတစ်ဦးက ရန်ကုန်ခေတ်သစ် သတင်း ဌာနထံသို့ ပြောကြားသည်။", "ဖေဖော်ဝါရီလ ၁ ရက်နေ့မှစတင် ကောလင်းမြို့ကို အကြမ်းဖက်စစ်ကောင်စီတပ်က လေကြောင်း၊ လက်နက်ကြီးအင်အား အမြောက်အများ အသုံးပြုသည့်အပြင် မြေပြင်မှလည်း အင်အား ထောင်ချီ အသုံးပြုကာ ထိုးစစ်ဆင်တိုက်ခိုက်ခဲ့ပြီး ဖေဖော်ဝါရီလ ၁၄ ရက်နေ့တွင် တမြို့လုံးအား ပြန်လည် ထိန်းချုပ်သွားခြင်းဖြစ်ကြောင်း သိရသည်။", "“မနေ့ကအထိ ကောလင်းမြို့ထဲမှာ မီးရှို့တာနေတာရှိတယ်၊ သူတို့ စဝင်တဲ့နေ့ကတည်းက မြို့ထဲကို မီးရှို့နေတာ တစ်ပတ်ရှိပြီ၊နေ့တိုင်းရှို့နေတာ၊ ပြည်သူတွေကလည်း တောထဲရှောင်နေတဲ့သူတွေလဲရှိ တယ်၊ တခြားရွာတွေဘက်ကပ်ပြီးရှောင်နေတဲ့သူတွေလည်းရှိတယ်။ တစ်မြို့လုံးက ပြည်သူတွေအပြင် မြို့နားနီးစပ်ရာက ရွာတွေပါ ရှောင်နေရတော့ စစ်ဘေးရှောင်တွေ စားဝတ်နေရေးက ရေရှည်ဆိုရင် အဆင်မပြေနိုင်ဘူးဗျ၊ နိုင်ငံတကာက အလှူရှင်အဖွဲ့တွေအနေနဲ့ ကောလင်းက စစ်ဘေးရှောင်တွေကို ကူညီပေးဖို့ မေတ္တာရပ်ခံချင်တယ်၊ ကိုယ် တိုင်ရောက်ခဲ့တာဆိုတော့ ပိုသိခဲ့ရတယ်”ဟု Infinity Group မှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံသို့ ပြောကြားသည်။", "ထိုသို့ မြို့ကို ထိန်းချုပ်ပြီးနောက် ကောလင်းမြို့တွင်းရှိ ပြည်သူပိုင်ပစ္စည်းများကို ဝန်းသိုမြို့သို့ သယ် ယူကာ ပြည်သူ ပိုင်အဆောက်အဦးများ၊ နေအိမ်များ၊ လမ်းတံတားများကို နေ့တိုင်း မီးရှို့ဖျက်ဆီးနေ ခြင်းဖြစ်ပြီး ဆုံးရှုံမှုများပြား နိုင်ကြောင်း၊ အခြေခံစားသောက်ကုန်များ၊ ဆေးဝါးများ ပြတ်လတ်နေပြီး စစ်ဘေးရှောင်ပြည်သူ များ မှာလည်း တစ်မြို့လုံးအပြင် အနီးအနားကျေးရွာများကပါ တိမ်းရှောင်နေ ရသဖြင့် စား ဝတ်နေရေး အခက်အခဲဖြစ်ပေါ်နေကြောင်း သိရသည်။", "ကောလင်းမြို့တွင်းသို့ ပြန်လည်ဝင်ရောက်လာသည့် ဒေသနေပြည်သူအချို့ကိုလည်း အကြမ်း ဖက် စစ်သားများက ဖမ်းဆီးသတ်ဖြတ်ခြင်း လုပ်ဆောင်နေသဖြင့် မြို့ပေါ်နေပြည်သူများ မည် သည့်အကြောင်းနှင့်မျှ မြို့တွင်းသို့ ပြန် လည်ဝင်ရောက်နေထိုင်ခြင်းမပြုကြရန် ပြည်သူ့ကာကွယ်ရေးတပ်ဖွဲ့ များက သတိပေးထားသည်။", "အဆိုပါ ကောလင်းမြို့ကို ၂၀၂၃ ခုနှစ်၊ နိုဝင်ဘာလ ၆ ရက်နေ့ကစတင်၍ ပြည်သူ့ကာကွယ်ရေး တပ် ဖွဲ့များက တိုက် ခိုက်သိမ်းပိုက်ထားခြင်းဖြစ်ပြီး ၃ ကျော်အကြာ၌ အကြမ်းဖက်စစ်ကောင်စီတပ်က ပြန် လည်တိုက်ခိုက်သိမ်းပိုက်လိုက်ခြင်းဖြစ်သည်။", "ဓာတ်ပုံ–ကောလင်းမြို့အား ဖေဖော်ဝါရီ ၁၆ ရက်နှင့် ၁၇ ရက်နေ့တွင် စစ်ကောင်စီ တပ်မှ မီးရှို့နေစဥ်၊ ကောလင်းစစ်ဘေးရှောင်မြင်ကွင်း၊ ခမောက်တောင်။", "Photo-Infinity Group"]
https://yktnews.com/2023/12/136344/	ကောလင်းမြို့တွင် မူးယစ်ဆေးဝါး ရောင်းဝယ်ဖောက်ကား နေသူ ၅ ဦးကို ကာကွယ်ရေး တပ်ဖွဲ့များ ဖမ်းဆီး ထိန်းသိမ်း	["ကောလင်းမြို့တွင် မူးယစ်ဆေးဝါး ရောင်းဝယ်ဖောက်ကား နေသူ ၅ ဦးကို ကာကွယ်ရေး တပ်ဖွဲ့များ ဖမ်းဆီး ထိန်းသိမ်း", "ရန်ကုန်၊ ဒီဇင်ဘာ ၁၈", "စစ်ကိုင်းတိုင်း၊ ကောလင်းမြို့တွင် မူးယစ်ဆေးဝါး ရောင်းဝယ်ဖောက်ကား နေသူ ၅ ဦးကို ကာကွယ်ရေး တပ်ဖွဲ့များ ဖမ်းဆီး ထိန်းသိမ်းခဲ့ကြောင်း ကောလင်းမြို့နယ် ပြည်သူ့အုပ်ချုပ်ရေးအဖွဲ့ (ပ.အ.ဖ) က ထုတ်ပြန်ထားသည်။", "ဒီဇင်ဘာလ ၆ ရက်နေ့တွင် ကောလင်းမြို့နယ် ကာကွယ်ရေးအဖွဲ့ (ပ.က.ဖ) ၊ မြို့နယ်ပြည်သူ့လုံခြုံရေးအဖွဲ့ (ပ.လ.ဖ) နှင့် မြို့နယ်ပြည်သူ့အုပ်ချုပ်ရေးအဖွဲ့ (ပ.အ.ဖ) တို့ပူးပေါင်းကာ ကောလင်းမြို့ပေါ်ရှိ မူးယစ်ဆေးနှင့် ဆက်စပ်ပစ္စည်းများ ၊ကွင်းဆက် တရားခံများကို ဖမ်းဆီးထိန်းသိမ်းခဲ့ခြင်း ဖြစ်ကြောင်းသိရသည်။", "ဖမ်းဆီး ထိန်းသိမ်းခဲ့သော မူးယစ် ဆေးဝါး ဆက်စပ်ပစ္စည်းများနှင့်ကွင်းဆက်တရားခံများမှာ ကောလင်းမြို့ မြောက်အင်းရပ်ကွက်နေ ဝတုတ် ကုန်မာဆိုင် မိသားစုမှ ဦးရဲရင့်အောင်၊ ဒေါ် မြစန်းဌေး ဖြစ်ပြီး ၎င်း တို့ထံမှ ဘိန်းဖြူ ဆပ်ပြာခွက် – ၁၅၅ ခွက် ၊ ရာမ (အပြား၁၅၀ခန့်ပါ) – ၁၆၇ ထုပ် ၊ ဘိန်းမဲ ၅၀ ကျပ်သားခန့် – ၁ ထုပ်၊ ဘိန်းမဲ ၂၅ ကျပ်သားခန့် – ၁ ထုပ် ၊ လက်စွပ်ကြီးသေး – ၃ ကွင်း၊ ဆွဲကြိုး – ၃ ကုံး ၊ လက်ကောက်သေး – ၁ ကွင်း ၊ ဆံထိုး – ၁ ခု ၊ ပီချူးရုပ် – ၁ ခု(ရွှေဟုယူဆရ)၊ ငွေစက္ကူ – ၂၈၈၂၅၀၀၀ ကျပ်တို့ သိမ်းဆည်းရရှိခဲ့ကြောင်း သိရှိရသည်။", "အလားတူ ဆည်တိုကျေးရွာမှ မောင်ငဗျော် ဆိုသူထံမှ ဘိန်းဖြူ ဆပ်ပြာခွက် – ၁၁ ခွက် ၊ ကောလင်းမြို့ ၊ သုဝဏ္ဏရပ်ကွက်တွင် နေထိုင်သူ ဦးဝင်းမြင့် ထံမှ ဘိန်းဖြူ ဆပ်ပြာခွက် – ၈ ခွက် ၊ Grand အရက် ချိုးပုလင်း (ဘိန်းဖြူထည့်ထားသော) – ၁ ပုလင်း ၊ အုန်းဆီဘူး(အရွယ်အစား) – ၁ ဘူး ၊ ငွေစက္ကူ – ၂၀၀၀၀၀၀ ကျပ် ၊ နားဆွဲ(ရွှေဟုယူဆရ) – ၃ ခု ၊ TECNO ဖုန်း – ၁ လုံး ၊ ပန်းရောင်အိတ်- ၁ လုံး၊ ကောလင်းမြို့ မြို့ကုန်း/မြို့မ ရပ်ကွက်နေ ဦးစည်သူလွင်(ခ) အီတူး ထံမှ ဘိန်းဖြူ (ဒိန်ချဥ်ဘူးသေးအရွယ်) – ၁ဘူး၊ ငွေစက္ကူ – ၁၅၀၃၅၀ ကျပ် တို့ကို သိမ်းဆည်း ရရှိခဲ့ကြောင်း သိရသည်။"]
https://yktnews.com/2025/02/204071/	ကောလင်းမြို့နယ်တွင် စစ်ရှောင်ပြည်သူများ နေထိုင်သော ဝက်သဲကုန်းရွာ စာသင်ကျောင်းကို စစ်တပ်က လေယာဉ်ဖြင့် ဗုံးကျဲ တိုက်ခိုက်မှု ကလေးငယ် ၁ ဦး ထိခိုက်ဒဏ်ရာရ	["ကောလင်းမြို့နယ်တွင် စစ်ရှောင်ပြည်သူများ နေထိုင်သော ဝက်သဲကုန်းရွာ စာသင်ကျောင်းကို စစ်တပ်က လေယာဉ်ဖြင့် ဗုံးကျဲ တိုက်ခိုက်မှု ကလေးငယ် ၁ ဦး ထိခိုက်ဒဏ်ရာရ", "ရန်ကုန်၊ ဖေဖော်ဝါရီ ၁၅", "စစ်ကိုင်းတိုင်း၊ ကောလင်းမြို့နယ်တွင် စစ်ရှောင်ပြည်သူများ နေထိုင်သော ဝက်သဲကုန်းရွာ စာသင်ကျောင်းကို အကြမ်းဖက် စစ်တပ်က လေယာဉ်ဖြင့် ဗုံးကျဲ တိုက်ခိုက်ခြင်းကြောင့် ကလေးငယ် ၁ ဦး ထိခိုက်ဒဏ်ရာရရှိခဲ့ကြောင်း Kawlin info မှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဖေဖော်ဝါရီလ ၁၅ ရက်နေ့ နံနက်အစောပိုင်း ၁၂ နာရီ ၄၀ မိနစ်ခန့်တွင် အကြမ်းဖက် စစ်တပ်က ကောလင်းမြို့နယ်ရှိ စစ်ရှောင်ပြည်သူများ နေထိုင်သော ဝက်သဲကုန်းရွာ စာသင်ကျောင်းကို တံတားဦးမှ တက်လာသည့် ဂျက်ဖိုက်တာဖြင့် ဗုံးကျဲ တိုက်ခိုက်ခဲ့ကြောင်း သိရသည်။", "အကြမ်းဖက် စစ်တပ်၏ လေကြောင်း တိုက်ခိုက်မှု အတွင်း အသက် ၁၀ နှစ်အရွယ် ကလေးငယ် ၁ ဦး ထိခိုက်ဒဏ်ရာရရှိပြီး အသက်အန္တရာယ် မစိုးရိမ်ရကြောင်း၊ နွား ၁ ကောင် သေဆုံးခဲ့ကြောင်း သိရှိရသည်။", "“ဝက်သဲကုန်းရွာ စာသင်ကျောင်းမှာ စစ်ဘေးရှောင် ပြည်သူ အနည်းငယ်ရှိနေချိန် စစ်တပ်က လေကြောင်းနဲ့ ဗုံးကျဲ တိုက်ခိုက်သွားတာ ၁၀ နှစ် အရွယ် ကလေးငယ် ၁ ဦးတော့ ထိခိုက်မှုအနည်းငယ်ရှိတယ်။ နွား ၁ ကောင် သေဆုံးတယ်လို့ သိရတယ်။ ဘာတိုက်ပွဲမှ မရှိပါဘူး။ အကြောင်းမဲ့ လေကြောင်းနဲ့ ဗုံးကျဲသွားတာ” ဟု Kawlin info မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2023/12/134940/	ကောလင်းမြို့နယ်တွင် မူးယစ်ဆေးဝါး‌ ရောင်းဝယ် ဖောက်ကား သူ ၅ ဦးကို ကာကွယ်ရေး တပ်ဖွဲ့များက ဖမ်းဆီး	["ကောလင်းမြို့နယ်တွင် မူးယစ်ဆေးဝါး‌ ရောင်းဝယ် ဖောက်ကား သူ ၅ ဦးကို ကာကွယ်ရေး တပ်ဖွဲ့များက ဖမ်းဆီး", "ရန်ကုန်၊ ဒီဇင်ဘာ ၇", "ကောလင်းမြို့နယ်တွင် မူးယစ်ဆေးဝါး‌ ရောင်းဝယ် ဖောက်ကားသူ ၅ ဦးကို ကာကွယ်ရေး တပ်ဖွဲ့များက ဖမ်းဆီး ထိန်းသိမ်းခဲ့ကြောင်း NUG အစိုးရ၏ စစ်ကိုင်းတိုင်း ပြည်ထဲရေးနှင့် လူဝင်မှုကြီးကြပ်ရေး ဝန်ကြီးဌာနက ထုတ်ပြန်ထားသည်။", "ဒီဇင်ဘာလ ၆ ရက်နေ့တွင် မူးယစ်ဆေးဝါးနှင့် ဆက်စပ်ပစ္စည်းများနှင့် အတူ ဖမ်းဆီးရမိခဲ့သည့် တရားခံများမှတဆင့် ကွင်းဆက်တရားခံများကို ပစ္စည်းများနှင့်အတူ ဖမ်းဆီးထိန်းသိမ်း နိုင်ခဲ့ပါကြောင်း၊ ဖမ်းဆီးထိန်းသိမ်းခံရသော တရားခံ ၅ ဦးကို ဥပဒေနှင့်အညီ ဆက်လက် အရေးယူနိုင်ရေးအတွက် ဆောင်ရွက်လျက်ရှိကြောင်း သိရသည်။", "အဆိုပါ မူးယစ်ဆေးဝါး ရောင်းဝယ် နေသူ ၅ ဦးကို ကောလင်းမြို့နယ် ပြည်သူ့ကာကွယ်ရေးအဖွဲ့(ပ.က.ဖ)၊ မြို့နယ်ပြည်သူ့လုံခြုံရေး အဖွဲ့(ပ.အ.ဖ)နှင့် မြို့နယ်ပြည်သူ့အုပ်ချုပ်ရေးအဖွဲ့(ပ.အ.ဖ)တို့က ပူးပေါင်း ဖမ်းဆီးခဲ့ခြင်းဖြစ်ကြောင်း သိရှိရသည်။", "ပြည်သူများအနေဖြင့် မူးယစ်ဆေးဝါးများကို သတိထား၍ ရှောင်ကြဉ်ကြပါရန်နှင့် မူးယစ်ဆေးဝါး‌ ရောင်းဝယ် ဖောက်ကားမှုများအား ပြည်ထဲရေးနှင့်လူဝင်မှုကြီးကြပ်ရေးဝန်ကြီးဌာန၏ ပြည်သူ့ ရဲတပ်ဖွဲ့ဌာန၊ E-Police Station MOHAI-NUG Facebook Page များသို့လည်းကောင်း၊ မြို့နယ်များရှိ မြို့နယ်ပြည်သူ့အုပ်ချုပ်ရေးအဖွဲ့၊ ပြည်သူ့ရဲတပ်ဖွဲ့၊ မြို့နယ်ပြည်သူ့လုံခြုံရေးအဖွဲ့၊ မြို့နယ်ပြည်သူ့ကာကွယ်ရေးအဖွဲ့နှင့် တော်လှန်‌ရေးတပ်ဖွဲ့များထံသို့ ဆက်သွယ်၍ တိုင်ကြားကာ သတင်းပေးနိုင်ကြောင်း စစ်ကိုင်းတိုင်း ပြည်ထဲရေးနှင့် လူဝင်မှု ကြီးကြပ်ရေး ဝန်ကြီးဌာနက ထုတ်ပြန်ထားသည်။"]
https://yktnews.com/2024/05/164375/	ကောလင်းမြို့နယ်တွင် ရှေ့ပြေးကင်း ထွက်လာသော စစ်သားများကို ပစ်ခတ် တိုက်ခိုက်မှု ၁ ဦး သေဆုံးပြီး သေနတ် ၁ လက် သိမ်းဆည်းရရှိ	["ကောလင်းမြို့နယ်တွင် ရှေ့ပြေးကင်း ထွက်လာသော စစ်သားများကို ပစ်ခတ် တိုက်ခိုက်မှု ၁ ဦး သေဆုံးပြီး သေနတ် ၁ လက် သိမ်းဆည်းရရှိ", "ရန်ကုန်၊ မေ ၂၄", "စစ်ကိုင်းတိုင်း၊ ကောလင်းမြို့နယ်တွင် ရှေ့ပြေးကင်း ထွက်လာသော အကြမ်းဖက် စစ်သားများကို ပစ်ခတ် တိုက်ခိုက်ရာ ၁ ဦး သေဆုံးပြီး သေနတ် ၁ လက် သိမ်းဆည်းရရှိခဲ့ကြောင်း ကောလင်းခရိုင် တပ်ရင်း ၂ ထံမှ သိရသည်။", "မေလ၂၂ ရက်နေ့တွင် ကောလင်းမြို့ အနောက်ဘက် ၁ မိုင်ကျော်ခန့် အကွာရှိ ကြာအင်းကျေးရွာနှင့် ရွာဟောင်းကျေးရွာ အနီး တောစပ် တစ်နေရာကို ရှေ့ပြေးကင်း အဖြစ် ထွက်လာသော အကြမ်းဖက် စစ်ကောင်စီ တပ်သား ၅ ဦးကို ကောလင်းခရိုင် တပ်ရင်း ၂ ရဲဘော်များက ပစ်ခတ် တိုက်ခိုက်ခဲ့ကြောင်း သိရသည်။", "အဆိုပါ တိုက်ခိုက်မှုအတွင်း အကြမ်းဖက် စစ်ကောင်စီ တပ်သား ၁ ဦးသေဆုံးကာ သေနတ် ၁ လက် သိမ်းဆည်းရရှိပြီး တော်လှန်ရေး တပ်ဖွဲ့များ အထိအခိုက်မရှိ ဆုတ်ခွာနိုင်ခဲ့ကြောင်း သိရှိရသည်"]
https://yktnews.com/2023/12/134223/	ကောလင်းမြို့နယ်တွင် အကြမ်းဖက် စစ်အုပ်စု၏ စိုးမိုး ထိန်းချုပ်မှု ကင်းစင်သော ပြည်သူ့အုပ်ချုပ်ရေး စတင်ပြီဖြစ်ကြောင်း NUG က ကြေညာ၊ အုပ်ချုပ်ရေး၊ ကာကွယ်ရေး၊ လုံခြုံရေး၊ တရားစီရင်ရေး၊ ကျန်းမာရေး၊ ဘဏ်နှင့်ငွေကြေးကဏ္ဍများ အပါအဝင် ကဏ္ဍပေါင်းစုံကို စတင်လည်ပတ်	["ကောလင်းမြို့နယ်တွင် အကြမ်းဖက် စစ်အုပ်စု၏ စိုးမိုး ထိန်းချုပ်မှု ကင်းစင်သော ပြည်သူ့အုပ်ချုပ်ရေး စတင်ပြီဖြစ်ကြောင်း NUG က ကြေညာ၊ အုပ်ချုပ်ရေး၊ ကာကွယ်ရေး၊ လုံခြုံရေး၊ တရားစီရင်ရေး၊ ကျန်းမာရေး၊ ဘဏ်နှင့်ငွေကြေးကဏ္ဍများ အပါအဝင် ကဏ္ဍပေါင်းစုံကို စတင်လည်ပတ်", "ရန်ကုန်၊ ဒီဇင်ဘာ ၃", "စစ်ကိုင်းတိုင်း၊ ကောလင်းမြို့နယ်တွင် အကြမ်းဖက် စစ်အုပ်စု၏ စိုးမိုး ထိန်းချုပ်မှု ကင်းစင်သော ပြည်သူ့အုပ်ချုပ်ရေး စတင်ပြီဖြစ်ကြောင်း အမျိုးသားညီညွတ်ရေးအစိုးရ (NUG) က ယနေ့ တရားဝင် ကြေညာသည်။", "နိုဝင်ဘာလ ၆ ရက်နေ့တွင် စစ်ကိုင်းတိုင်း၊ ကောလင်းခရိုင်၊ ကောလင်းမြို့နယ် ကို အမှတ်(၁)စစ်ဒေသ၏ကွပ်ကဲမှုဖြင့် ကောလင်းခရိုင်ကာကွယ်ရေးတပ်ဖွဲ့များက ပြန်လည်တိုက်ခိုက် သိမ်းပိုက်နိုင်ခဲ့ကာ ယနေ့ ဒီဇင်ဘာလ ၃ ရက်နေ့မှ စတင်ပြီး အကြမ်းဖက် စစ်အုပ်စု၏ စိုးမိုးထိန်းချုပ်မှု ကင်းစင်ကာ ပြည်သူ့အုပ်ချုပ်ရေး စတင်ပြီ ဖြစ်ကြောင်း၊ ပြည်သူ့အုပ်ချုပ်ရေးကို ကဏ္ဍများစွာ ခွဲခြားအုပ်ချုပ်နေကြောင်း သိရှိရသည်။", "ကောလင်းမြို့နယ် အုပ်ချုပ်ရေးအနေဖြင့် နိုဝင်ဘာလ ၈ ရက်နေ့တွင် အမျိုးသားညီညွတ်ရေးအစိုးရ၊ ကြားကာလဒေသန္တရ ပြည်သူ့အုပ်ချုပ်ရေးဖော်ဆောင်မှု ဗဟိုကော်မတီဥက္ကဌ၊ ပြည်ထောင်စုဝန်ကြီးချုပ် မန်းဝင်းခိုင်သန်းက အမိန့်အမှတ်(၁/၂၀၂၃)ဖြင့် ဖွဲ့စည်းတာဝန်ပေးအပ်ခဲ့သည့် ကောလင်းခရိုင် အရေးပေါ်အုပ်ချုပ်ရေးဆိုင် ရာ ခရိုင်ပေါင်းစပ်ညှိနှိုင်းရေးအဖွဲ့အနေဖြင့် ကောလင်းမြို့နယ်၏ အုပ်ချုပ်ရေးဆိုင်ရာကိစ္စရပ်များကို ကိုင်တွယ်ဆောင်ရွက်လျက်ရှိကြောင်း၊ ကောလင်းမြို့နယ်သည် ခရိုင်အဆင့် အစိုးရဌာနများ ရုံးစိုက်ရာ မြို့ ဖြစ်သည်နှင့်အညီ အမျိုးသားညီညွတ်ရေးအစိုးရ၏ ဝန်ကြီးဌာနအသီးသီးကလည်း သက်ဆိုင်ရာ ဝန်ကြီး ဌာနရုံးများ ပြန်လည်လည်ပတ်နိုင်ရေး ဦးစားပေးဆောင်ရွက်လျက်ရှိကြောင်း၊ မြို့သိမ်းပြီး နောက် ရပ်ကျေးနှင့်တိုက်နယ်အဆင့် ပြည်သူ့အုပ်ချုပ်ရေးအဖွဲ့များနှင့် ချိတ်ဆက်ကာ အဆင့်ဆင့် စီမံကွပ်ကဲမှုအား ကောင်းစေရေး ဆောင်ရွက်လျက်ရှိကြောင်း သိရှိရသည်။", "ကောလင်းမြို့နယ်၏ ကာကွယ်ရေးနှင့် တရားဥပဒေစိုးမိုးရေး အနေဖြင့် ပြည်သူလူထု၏ အသက်အိုးအိမ်စည်းစိမ်ကို ကာကွယ်စောင့်ရှောက် နိုင်ရေး အတွက် ပြည်သူ့ကာကွယ်ရေးတပ်မတော်(PDF)၊ ပြည်သူ့ကာကွယ်ရေးအဖွဲ့(ပကဖ)၊ ပြည်သူ့ လုံခြုံရေး အဖွဲ့(ပလဖ) နှင့် ပြည်သူ့ရဲတပ်ဖွဲ့တို့ပေါင်းစပ်ကာ စည်း ၃ စည်းဖြင့် တာဝန်ယူ ဆောင်ရွက် လျက် ရှိကြောင်း၊ တရားဥပဒေစိုးမိုးရေးလုပ်ငန်းများအား ကောလင်းမြို့နယ်ပြည်သူ့လုံခြုံရေးအဖွဲ့နှင့် ပြည်သူ့ရဲတပ်ဖွဲ့တို့က သက်ဆိုင်ရာဝန်ကြီးဌာန၏ လမ်းညွှန်ချက်များနှင့်အညီ စီမံဆောင်ရွက်လျက်ရှိကြောင်း၊ အကြမ်းဖက် စစ်ကောင်စီ၏ လေကြောင်းနှင့် လက်နက်ကြီးပစ်ခတ်တိုက်ခိုက်မှု များကြောင့် ဖြစ်ပေါ်လာနိုင်သည့် ပြည်သူ့အသက်အိုးအိမ်စည်းစိမ်များ ပျက်ဆီးဆုံးရှုံးမှုမှ ကာကွယ်နိုင်စေရန် ကြိုတင်သတိပေးစနစ် (Early Warning System) ထားရှိနိုင်မှုနှင့် ဗုံးခိုကျင်းများ စီမံထားနိုင်မှုအခြေအနေများကို ပြည်သူ့ အုပ်ချုပ်ရေးအဖွဲ့နှင့် ပြည်သူ့ကာ ကွယ်ရေးအဖွဲ့များမှ ကျယ်ကျယ်ပြန့်ပြန့် ပညာပေးလုပ်ငန်းများ ဆောင်ရွက်ထားပြီး လိုက်နာဆောင်ရွက်ရေး တင်းတင်းကြပ်ကြပ် လုပ်ဆောင်လျက်ရှိကြောင်း သိရှိရသည်။", "ပြည်သူ့ဝန်ဆောင်မှုပေးရေးအနေဖြင့် ကောလင်းမြို့နယ်အတွင်း ပြည်သူလူထုအား ကျန်းမာရေးစောင့်ရှောက်မှုပေးနိုင်ရန်အတွက် ဆရာဝန်၊ သူနာပြုဆရာမ၊ အခြေခံကျန်းမာရေးဝန်ထမ်း၊ စေတနာ့ဝန်ထမ်း ၆၅ ဦး ပါဝင်သော မြို့နယ်ကျန်းမာရေးအဖွဲ့က လုံခြုံသောနေရာများတွင် အရေးပေါ်ကုသမှုများ ဆောင်ရွက်ပေးလျက် ရှိကြောင်း၊ ခရိုင်ဆေးရုံမှ သိမ်းဆည်းရရှိသော ဆေးနှင့် ဆေးပစ္စည်းများကို စနစ်တကျစာရင်းပြုစု ထားပြီး သက်ဆိုင်ရာဝန်ကြီးဌာန၏ ညွှန်ကြားချက်နှင့်အညီ လိုအပ်ချက်ပေါ်မူတည်၍ စီမံခန့်ခွဲဖြန့်ဝေ အသုံးပြုသွားမည် ဖြစ်ကြောင်း သိရှိရသည်။", "ပညာရေးကဏ္ဍတွင် အခြေခံပညာ ပြီးမြောက်ကြောင်း စစ်ဆေးမှု BECA စာမေးပွဲများကျင်းပနိုင်ရန် ပြင်ဆင်လျက်ရှိပြီး မြို့နယ် ပညာရေးဌာန နှင့် စာသင်ကျောင်းများမှ သိမ်းဆည်းထားသည့် ဌာနပိုင်ပစ္စည်းများကိုလည်း စာရင်းပြုစု ထိန်းသိမ်းထား ရှိပါသည်။ ကျောင်းသူ၊ကျောင်းသားများ ပညာရေးနစ်နာမှုမရှိအောင် ပညာရေးဝန်ကြီးဌာန ဦးဆောင်လျက် Online/ On Ground ဖြင့် စာသင်ကျောင်းများ ဖွင့်လှစ်နိုင်ရန် စီစဉ်ဆောင်ရွက်လျက် ရှိကြောင်း သိရှိရသည်။", "တရားစီရင်ရေးအတွက်မူ ကောလင်းမြို့မရဲစခန်းအချုပ်တွင် ချုပ်နှောင်ထားသော အချုပ်သား စုစုပေါင်း (၉၈) ဦးအနက် မတရားဖမ်းဆီးချုပ်နှောင်ခံထားရသော ပြည်သူ (၆၃) ဦးကို လုပ်ထုံးလုပ်နည်းများနှင့်အညီ စိစစ်၍ ပြန် လည်လွှတ်ပေးခဲ့ပြီး ကျန်ရှိနေသေးသော အချုပ်သား/အကျဉ်းသားများကိုလည်း တရားဥပဒေ နှင့်အညီ ဆက်လက်စီမံဆောင်ရွက် သွားမည်ဖြစ်ကြောင်း၊ သင့်တော်သည့် တရားသူကြီးများကို ခန့်အပ်တာဝန်ပေး၍ တရားရုံးများဖွင့်လှစ်ထားရှိကာ မှန်ကန်သည့် တရားရေးလုပ်ငန်းများ ဆောင်ရွက်နေပြီဖြစ်ကြောင်း သိရှိရသည်။", "ဘဏ်လုပ်ငန်းများစီမံခန့်ခွဲရေး အနေဖြင့် အမျိုးသားညီညွတ်ရေးအစိုးရ၊ ကြားကာလဗဟိုဘဏ်အနေဖြင့် ကောလင်းခရိုင်၊ မြန်မာ့စီးပွား ရေးဘဏ်၏ ငွေသားလက်ကျန် ကျပ်ငွေသန်းပေါင်း ၉၅၂ ဒသမ ၃၄၃ ကို လက်ခံသိမ်းဆည်းထားရှိမှုကို စာရင်းသွင်း မှတ်တမ်းတင်ထားရှိပြီး နိုင်ငံတော်ပိုင်ဘဏ္ဍာငွေများနှင့် ပြည်သူလူထု၏ အပ်နှံငွေများ နစ် နာဆုံးရှုံးမှု မရှိစေရန် စနစ်တကျ စီမံခန့်ခွဲလျက်ရှုကြောင်း၊ ကောလင်း မြို့ရှိ ပုဂ္ဂလိကဘဏ်များမှ လက်ခံသိမ်းဆည်းရရှိသော ငွေသားလက်ကျန် ကျပ်ငွေသန်းပေါင်း ၄၄,၅၁၈ ဒသမ ၂၉၇ ကိုလည်း စာရင်းသွင်း မှတ်တမ်းတင်ထားရှိပြီး ပြည်သူလူထု၏ အပ်နှံငွေများ နစ်နာဆုံးရှုံးမှုမရှိစေရန် တာဝန်ခံလျက် ဥပဒေနှင့်အညီ ပြည်ထောင်စုဘဏ္ဍာ ရန်ပုံငွေအဖြစ် သတ်မှတ်၍ စနစ်တကျ စီမံခန့်ခွဲသွားမည် ဖြစ်ကြောင်း သိရှိရသည်။", "စစ်ကောင်စီလက်အောက်မှ Non-CDM ဝန်ထမ်းများအရေး နှင့်ပတ်သက်၍ CDM နိုင်ငံဝန်ထမ်းများဆိုင်ရာ မူဝါဒ ကို အခြေခံ၍ ကြားကာလဒေသန္တရ ပြည်သူ့အုပ်ချုပ်ရေး ဖော်ဆောင်မှု ဗဟိုကော်မတီက ထုတ်ပြန်ထားသော “ကြားကာလ Non-CDM ဝန်ထမ်းများ စီမံခန့်ခွဲရေးဆိုင်ရာ ညွှန်ကြားချက်” နှင့်အညီ စီမံဆောင်ရွက်လျက်ရှိပါသည်။ ကောလင်းမြို့နယ်တွင် မြို့နယ် အတွင်း CDM ပြု လုပ်သည့် နိုင်ငံ့ဝန်ထမ်းများအပြင် အခြားမြို့နယ်များမှ CDM ပြုလုပ်သည့် နိုင်ငံ့ဝန်ထမ်းဦးရေများစွာ ပြန်လည်တာဝန်ထမ်းဆောင်လျက်ရှိကြောင်း သိရှိရသည်။"]
https://yktnews.com/2024/10/186817/	ကောလင်းမြို့နယ်တွင် အလင်းဝင်လာသော စစ်ကောင်စီ တပ်သား ၆ ဦးကို ကောလင်းခရိုင်တပ်ရင်း ၂ က ဂုဏ်ပြု ဆုငွေများ ချီးမြှင့်	["ကောလင်းမြို့နယ်တွင် အလင်းဝင်လာသော စစ်ကောင်စီ တပ်သား ၆ ဦးကို ကောလင်းခရိုင်တပ်ရင်း ၂ က ဂုဏ်ပြု ဆုငွေများ ချီးမြှင့်", "ရန်ကုန်၊ အောက်တိုဘာ ၇", "စစ်ကိုင်းတိုင်း၊ ကောလင်းမြို့နယ်တွင် အလင်းဝင်လာသော စစ်ကောင်စီ တပ်သား ၆ ဦးကို ဂုဏ်ပြု ဆုငွေများ ချီးမြှင့်ခဲ့ကြောင်း ကောလင်းခရိုင်တပ်ရင်း ၂ မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "အဆိုပါ အလင်းဝင်လာသော စစ်ကောင်စီ တပ်သား ၆ ဦးကို ကောလင်းခရိုင်တပ်ရင်း ၂ က ၁ ဦးလျှင် ငွေကျပ်သိန်း ၃၀ ဆီ ချီးမြှင့်ခဲ့ပြီး ဘေးကင်းရာ နေရာတွင် လုံခြုံစွာ ထားရှိကြောင်း သိရှိရသည်။", "လက်နက်နှင့် အလင်းဝင်လာသူများ၏ လုံခြုံရေးနှင့် ၎င်းတို့၏ မိသားစုများလုံခြုံရေးအတွက် တပ် အမည်နှင့် အမည်စာရင်း များကို ထုတ်ပြန်မည်မဟုတ်ကြောင်း ကောလင်းခရိုင်တပ်ရင်း ၂ မှ တာဝန်ရှိသူ တစ်ဦးက ပြောဆိုသည်။", "ကောလင်းမြို့ကို အကြမ်းဖက် စစ်တပ်ထံ ပြန်လည်ပေးလိုက်ရသည့် အချိန်မှစ၍ ကောလင်းခရိုင်တပ်ရင်း ၂ ထံ လက်နက် နှင့်အလင်းဝင်လာသူ ၆ ဦး နှင့် လက်နက်မပါဘဲ အလင်း ဝင်လာသူ ၄ ဦးရှိကြောင်း ကောလင်းခရိုင်တပ်ရင်း ၂ မှ တာဝန်ရှိသူတစ်ဦးကဆက်လက် ပြောဆိုသည်။"]
https://yktnews.com/2023/11/129854/	ကောလင်းမြို့နယ်ရဲစခန်းကို ၃ ရက်တာတိုက်ခိုက်ပြီးနောက် တော်လှန်ရေးတပ်ဖွဲ့များက အပြီးသတ် သိမ်းပိုက်ရရှိ၊ နိုင်ငံရေးအကျဉ်းသားများနှင့် အချုပ် သားများကို တော်လှန်ရေးတပ်ဖွဲ့က ကယ်ထုတ်	["ကောလင်းမြို့နယ်ရဲစခန်းကို ၃ ရက်တာတိုက်ခိုက်ပြီးနောက် တော်လှန်ရေးတပ်ဖွဲ့များက အပြီးသတ် သိမ်းပိုက်ရရှိ၊ နိုင်ငံရေးအကျဉ်းသားများနှင့် အချုပ် သားများကို တော်လှန်ရေးတပ်ဖွဲ့က ကယ်ထုတ်", "ရန်ကုန်၊ နိုဝင်ဘာ ၆", "စစ်ကိုင်းတိုင်း၊ ကောလင်းမြို့နယ်ရဲစခန်းကို ၃ ရက်တာတိုက်ခိုက်ပြီးနောက် တော်လှန်ရေးတပ်ဖွဲ့များက ယမန်နေ့ ညနေပိုင်းတွင် သိမ်းပိုက်ရရှိကြောင်း တော်လှန်ရေးသတင်းရင်းမြစ်နှင့် ဒေသသတင်းရင်းမြစ်များထံမှ သိရှိရသည်။", "နိုဝင်ဘာလ ၃ ရက်နေ့မှစတင်ပြီး စစ်ကိုင်းတိုင်းအတွင်းရှိ မြို့နယ်များတွင် တစ်ချိန်တည်း တစ်ပြိုင်တည်း စစ်ကောင်စီတပ်စခန်းများနှင့် ရဲစခန်းများကို တိုက်ခိုက်ခဲ့ရာ ကောလင်းမြို့နယ်ရဲစခန်းကိုပါ တိုက်ခိုက်ခဲ့ကြောင်း၊ အခိုင်အမာတပ်စွဲထားသော ကောလင်းမြို့နယ်ရဲစခန်းကို ၃ ရက်တာတိုက်ခိုက်ပြီးနောက် နိုဝင်ဘာလ ၅ ရက်နေ့ ညနေ ၅ နာရီ ၃၀ မိနစ်အချိန်တွင် အောင်မြင်စွာ သိမ်းပိုက်ရရှိကြောင်း Kawlin Revolution နှင့် Kawlin Info တို့ထံမှ သိရှိရသည်။", "” မိမိတို့ရဲဘော်များမှ ကောလင်း ရဲစခန်းအား အောင်မြင်စွာသိမ်းပိုက်နိုင်။ နိုင်ငံရေးအကျဥ်းသားများအား မိမိတို့ရဲဘော်များမှ အန္တရာယ်ကင်းစွာ ခေါ်ထုတ်လာနိုင်ခဲ့၍ လုံခြုံသောနေရာ၌ ထားရှိကြောင်း။ ဆက်လက်၍ မြို့ထဲ၌ ကျန်ရှိနေသော မိဘပြည်သူများအား မိမိတို့တတ်နိုင်သမျှ ခေါ်ထုတ်ပေးမည်ဖြစ်ကြောင်း အသိပေးလိုက်ရပါသည်ခင်ဗျ” ဟု KawLin Revolution က သတင်းထုတ်ပြန်ထားသည်။", "Kawlin Info ကလည်း ကောလင်းရဲစခန်းကို တော်လှန်ရေး တပ်ဖွဲ့များက သိမ်းပိုက်မှုမှာ မှန်ကန်ကြောင်း ရန်ကုန်ခေတ်သစ်သတင်းဌာနထံသို့ အတည်ပြုပြောဆိုသည်။", "ကောလင်းမြို့ခံတချို့ကမူ မြို့ပေါ်တွင် ပစ်ခတ်မှုများရှိနေပြီး သေဆုံးနေသည့် အလောင်းတချို့လည်း လမ်းပေါ်တွင် ရှိနေကြောင်း၊ ပြည်သူအများစုမှာ မြို့ပေါ်မှ ထွက်ခွာနိုင်ခြင်းမရှိဘဲ ပိတ်မိနေကြောင်း၊ ဖုန်းလိုင်းများ ပြတ်တောက်နေပြီး ရံဖန်ရံခါမှ သာ ဖုန်းလိုင်း ရတစ်ချက်၊ မရတစ်ချက်ဖြစ်နေကြောင်း၊ မြို့၏ အခြေအနေ အလွန်ဆိုးရွားကြောင်း ရန်ကုန်ခေတ်သစ်သတင်းဌာနထံသို့ ဆက်သွယ်ပြောဆိုကြသည်။", "ဓာတ်ပုံ- ရန်ကုန်တွင် ကင်းလှည့်နေသည့် ရဲတပ်ဖွဲ့ဝင်များ။ (ပုံအဟောင်းဖြစ်သည်။)", "Photo- Getty Image ။"]
https://yktnews.com/2024/09/185487/	ကောလင်းမြို့နယ်ရှိ ကျေးရွာ ၄ ရွာကို စစ်တပ်က တိုက်ပွဲဖြစ်ပွားခြင်းမရှိဘဲ လေကြောင်းဖြင့် ပစ်ခတ်တိုက်ခိုက်မှု ပြည်သူ ၂ ဦး ထိခိုက်ဒဏ်ရာရ	["ကောလင်းမြို့နယ်ရှိ ကျေးရွာ ၄ ရွာကို စစ်တပ်က တိုက်ပွဲဖြစ်ပွားခြင်းမရှိဘဲ လေကြောင်းဖြင့် ပစ်ခတ်တိုက်ခိုက်မှု ပြည်သူ ၂ ဦး ထိခိုက်ဒဏ်ရာရ", "ရန်ကုန်၊ စက်တင်ဘာ ၂၈", "စစ်ကိုင်းတိုင်း၊ ကောလင်းမြို့နယ်ရှိ ကျေးရွာ ၄ ရွာကို အကြမ်းဖက် စစ်တပ်က တိုက်ပွဲ ဖြစ်ပွားခြင်းမရှိဘဲ လေကြောင်းဖြင့် ပစ်ခတ်တိုက်ခိုက်ခြင်းကြောင့် ပြည်သူ ၂ ဦး ထိခိုက်ဒဏ်ရာရရှိခဲ့ကြောင်း ဒေသပြည်သူများနှင့် ကောလင်းမြို့နယ် ပြည်သူမှပြည်သူသို့ အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "စက်တင်ဘာ ၂၈ ရက်နေ့တွင် မွန်းလွဲ ၁နာရီ ဝန်းကျင်ခန့်တွင် ကောလင်းမြို့နယ်ရှိ တဂေါင်းရွာကို အကြမ်းဖက် စစ်တပ်က Mi-35 ရဟတ်ယာဉ်ဖြင့် ပစ်ခတ် တိုက်ခိုက်ရာ ပြည်သူ ၂ ဦး ထိခိုက်ဒဏ်ရာရရှိခဲ့ကြောင်း သိရသည်။", "“ပစ်တာက ရွာစာသင် ကျောင်းကို ပစ်မှတ်ထားပစ်ခတ်တာ။ဘာသတင်းရလို့တော့မသိဘူး။မြေပြင်မှာတော့ ဘာတိုက်ပွဲမှ မရှိဘူး။ပစ်တာက Rocketနဲ့ရာ စက်လက်နဲ့ရာပစ်တာ။အဲလိုပစ်ခတ်လို့ ပြည်သူထဲက လူကြီးတစ်ယောက်နဲ့ ကလေးတစ်ယာက် ကျည်စထိမှန်ထားတာရှိတယ်။လူကြီးက လက်ထိတယ်။ကလေးက ခြေထောက်ထိတယ်။နှစ်‌ယောက်စလုံးက‌တော့အသက်အန္တရယ်တော့ မစိုးရိမ်ရဘူးလို့” ဟု ဒေသပြည်သူ တစ်ဦးက ပြောဆိုသည်။", "အဆိုပါ ရဟတ်ယာဉ်သည် ကန်ဘလူမြို့နယ် ၆၀၀၆ တပ်ရင်းမှ တက်လာခြင်းဖြစ်ကြောင်း။ အကြမ်းဖက် စစ်တပ်၏ လေကြောင်း တိုက်ခိုက်မှု အတွင်း လူနေအိမ်နှင့် စာသင်‌ကျောင်းများ ပျက်စီးမှုရှိနိုင်ပြီး နောက်ထပ် ၁ ကြိမ် စစ်တပ်က လေယာဉ်ဖြင့် လာရောက် ပစ်ခတ်မည်ကို ပြည်သူများ စိုးရိမ်ပြီး သွားရောက်မကြည့်ရဲဘဲ နေရပ်စွန့်ခွာ ထွက်ပြေးတိမ်းရှောင် နေရကြောင်း သိရသည်။", "အလားတူ ယနေ့ မွန်းလွဲပိုင်းတွင်လည်း အကြမ်းဖက် စစ်တပ်က ကောလင်းမြို့ အနောက် ခြမ်းရှိ တကောင်းအိုင်ရွာ ဘုန်းကြီးကျောင်း၊ ဥက္ကံရွာနှင့် မူတိမ်ရွာ အနီးတို့ကို Mi-35 တိုက်ခိုက်ရေး ရဟတ်ယာဉ်ဖြင့် ၂ ကြိမ် လာရောက် ပစ်ခတ် တိုက်ခိုက်ခဲ့ကြောင်း သိရသည်။", "အဆိုပါ တိုက်ခိုက်မှု အတွင်း ပြည်သူများ ထိခိုက်မှုရှိမရှိကို အတည်မပြုနိုင်သေးဘဲ နေအိမ် အဆောက်အဦးများ ထိခိုက်ပျက်စီးမှုကိုလည်း ဆက်လက် စုံစမ်းလျက်ရှိကြောင်း သိရှိရသည်။", "“လောလောဆယ်ကတော့ အနောက်ခြမ်းမှာ ဝဲနေတုန်းပါက။ ၅ကြိမ်တိုက်သွားတယ်။ တကောင်းအိုင်နဲ့ ဒီဥက္ကံရွာ ပတ်ချာလည်က ဒီတောစပ်တွေ ပစ်သွားတာပေါ့။ ကောလင်းမြို့ အနောက်ခြမ်းမှာ တိုက်ပွဲ ဖြစ်ပွားခြင်းမရှိဘဲနဲ့ အကြောင်းမဲ့ စစ်ကောင်စီက လေကြောင်းတိုက်ခိုက်မူလာလုပ်ပါတယ်။ ၅ ကြိမ် တိုင်တိုင်လုပ်ထားပါတယ်။ လက်ရှိ အခြေအနေထိပေါ့” ဟု ကောလင်းမြို့နယ် ပြည်သူမှပြည်သူသို့ အဖွဲ့မှ တာဝန်ရှိသူ တစ်ဦးက ပြော ဆိုသည်။"]
https://yktnews.com/2025/05/213442/	ကောလင်းမြို့နယ်ရှိ ချောင်းနားရွာနှင့် ဥက္ကံစာသင်ကျောင်းကို စစ်တပ်က လေယာဉ်ဖြင့် တိုက်ခိုက်မှု ပြည်သူ ၂ ဦး ထိခိုက်ဒဏ်ရာရ	["ကောလင်းမြို့နယ်ရှိ ချောင်းနားရွာနှင့် ဥက္ကံစာသင်ကျောင်းကို စစ်တပ်က လေယာဉ်ဖြင့် တိုက်ခိုက်မှု ပြည်သူ ၂ ဦး ထိခိုက်ဒဏ်ရာရ", "ရန်ကုန်၊ မေ ၄", "စစ်ကိုင်းတိုင်း၊ ကောလင်းမြို့နယ်ရှိ ချောင်းနားရွာနှင့် ဥက္ကံစာသင်ကျောင်းကို အကြမ်းဖက် စစ်တပ်က လေယာဉ်ဖြင့် တိုက်ခိုက်ခြင်းကြောင့် ပြည်သူ ၂ ဦး ထိခိုက်ဒဏ်ရာရရှိခဲ့ကြောင်း ကောလင်းမြို့နယ် ပြည်သူ့အုပ်ချုပ်ရေးအဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "မေလ ၃ ရက်နေ့ ည ၉ နာရီခန့်တွင်ကောလင်းမြို့နယ် အနောက်ခြမ်းရှိ ချောင်းနားရွာနှင့် ဥက္ကံစာသင်ကျောင်းကို အကြမ်းဖက် စစ်တပ်က တိုက်ပွဲဖြစ်ပွားခြင်းမရှိဘဲ လေယာဉ်ဖြင့် ပစ်ခတ် တိုက်ခိုက်ခဲ့ကြောင်း သိရသည်။", "အကြမ်းဖက် စစ်တပ်၏ လေကြောင်း တိုက်ခိုက်မှု အတွင်း ရော့ကတ် ၂ ကြိမ် ပစ်ခတ်ခဲ့ပြီး ပြည်သူပိုင် နေအိမ်များပေါ် ကျရောက်ပေါက်ကွဲကာ အမျိုးသမီး ၁ ဦး နှင့် အမျိုးသား ၁ ဦး ထိခိုက် ဒဏ်ရာရရှိပြီး နေအိမ်အဆောက်အဦးများ ပျက်ဆီးခဲ့ကြောင်း သိရှိရသည်။", "“ပြည်သူတွေကို အမြဲသတိကပ်ပြီး လုံခြုံဘေးကင်းစွာနေထိုင်ပေးကျပါ။ အရေးပေါ် ‌ပုံးခိုနိုင်ဖို့ အိမ်တိုင်း အိမ်တိုင်း ဗုံးခိုကျင်းတူးပေးကျပါလို့တောင်းဆိုချင်ပါတယ်။ နောက်ပြီး စစ်ကောင်စီက ပြည်သူတွေက ကြောက်စိတ်နဲ့အကြောက်တရား ရိုက်သွင်းနေချိန်မှာ ကျွန်တော်တို့ ပြည်သူတွေ လုံခြုံရေးအသိ၊ သတိနဲ့ စနစ်တကျ ဘေးကင်း လုံခြုံအောင် အထူးဂရုစိုက်ပေးကျဖို့ တောင်းဆိုချင်ပါတယ်” ဟု ကောလင်းမြို့နယ် ပြည်သူ့အုပ်ချုပ်ရေးအဖွဲ့မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2024/08/177665/	ကောလင်းမြို့နယ်ရှိ စစ်ဘေးရှောင် ပြည်သူများကို စားနပ်ရိက္ခာများ ထောက်ပံ့လှူဒါန်း၊ စစ်ရှောင် ပြည်သူများ သောင်းနှင့်ချီ ရှိသောကြောင့် စားနပ်ရိက္ခာများ လိုအပ်နေဆဲ	["ကောလင်းမြို့နယ်ရှိ စစ်ဘေးရှောင် ပြည်သူများကို စားနပ်ရိက္ခာများ ထောက်ပံ့လှူဒါန်း၊ စစ်ရှောင် ပြည်သူများ သောင်းနှင့်ချီ ရှိသောကြောင့် စားနပ်ရိက္ခာများ လိုအပ်နေဆဲ", "ရန်ကုန်၊ ဩဂုတ် ၇", "စစ်ကိုင်းတိုင်း၊ ကောလင်းမြို့နယ်အတွင်းရှိ စစ်ဘေးရှောင် ပြည်သူများကို ကောလင်းမြို့နယ် ပြည်သူမှ ပြည်သူသို့ အဖွဲ့က စားနပ်ရိက္ခာများ လှူဒါန်းခဲ့ပြီး စစ်ရှောင် ပြည်သူများ သောင်းနှင့်ချီ ရှိသောကြောင့် စားနပ်ရိက္ခာများ လိုအပ်နေဆဲဖြစ်ကြောင်း ကောလင်းမြို့နယ် ပြည်သူမှ ပြည်သူသို့ အဖွဲ့မှ တာဝန်ရှိသူ တစ်ဦးကရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၁ ရက်နေ့မှ စ၍ ကောလင်းမြို့မှ စစ်ဘေးတိမ်းရှောင်လာသော သောင်းနှင့်ချီသော ပြည်သူများသည် ကောလင်းမြို့နယ် အနောက်ခြမ်းကို စစ်ဘေးတိမ်းရှောင်နေရခြင်းဖြစ်ကြောင်း သိရသည်။", "အဆိုပါ စစ်ဘေးရှောင်ပြည်သူများကို ကောလင်းမြို့နယ် ပြည်သူမှ ပြည်သူသို့ အဖွဲ့က စားနပ်ရိက္ခာများ ထောက်ပံ့လှူဒါန်းခဲ့သော်လည်း စစ်ဘေးရှောင် ပြည်သူ ၂၀၀၀၀ ခန့်ရှိသောကြောင့် အစားအစာ၊ ဆန်၊ ဆီ၊ ဆား ၊ အဝတ်အထည်၊ မိုးကာ၊ သောက်သုံးရေနှင့် ဆေးဝါးများ လိုအပ်လျက်ရှိကာ စစ်ဘေးရှောင် ပြည်သူများတွင် ကိုယ်ဝန်သည်၊ မသန်စွမ်းနှင့် ကလေးငယ်များလည်း ပါဝင်ကြောင်း သိရှိရသည်။"]
https://yktnews.com/2024/06/170722/	ကောလင်းမြို့နယ်ရှိ စစ်ဘေးရှောင်ပြည်သူများကို ပြည်သူမှ ပြည်သူသို့အဖွဲ့က နေကြာဆီများ ထောက်ပံ့လှူဒါန်း	["ကောလင်းမြို့နယ်ရှိ စစ်ဘေးရှောင်ပြည်သူများကို ပြည်သူမှ ပြည်သူသို့အဖွဲ့က နေကြာဆီများ ထောက်ပံ့လှူဒါန်း", "ရန်ကုန်၊ ဇွန် ၃၀", "စစ်ကိုင်းတိုင်း၊ ကောလင်းမြို့နယ်ရှိ စစ်ဘေးရှောင်ပြည်သူများကို ယနေ့ ဇွန်လ ၃၀ ရက်နေ့တွင် ပြည်သူမှ ပြည်သူသို့အဖွဲ့က အိမ်ထောင်တစ်စုလျှင် ၁ လီတာ နှုန်းဖြင့် နေကြာဆီများ လှူဒါန်းခဲ့ကြောင်း သိရသည်။", "ကောလင်းမြို့နယ်ရှိ စစ်ဘေးရှောင် ပြည်သူများ အချိန်ကြာမြင့်စွာ စစ်ဘေးတိမ်းရှောင်နေရသောကြောင့် လက်ရှိချိန်တွင် စားနပ်ရိက္ခာများ အရေးပေါ်လိုအပ်နေပြီး ပြည်သူများ ပူးပေါင်း ပါဝင်လှူဒါန်းပေးကြရန် မေတ္တာရပ်ခံကြောင်း ပြည်သူမှပြည်သူသို့ အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။"]
https://yktnews.com/2024/06/169563/	ကောလင်းမြို့နယ်အတွင်း စစ်ဘေးတိမ်းရှောင်နေသော သောင်းနှင့်ချီသော ပြည်သူများ စားနပ်ရိက္ခာ၊ မိုးကာ၊ သောက်သုံးရေနှင့် ဆေးဝါးများ အရေးပေါ်လိုအပ်နေ	["ကောလင်းမြို့နယ်အတွင်း စစ်ဘေးတိမ်းရှောင်နေသော သောင်းနှင့်ချီသော ပြည်သူများ စားနပ်ရိက္ခာ၊ မိုးကာ၊ သောက်သုံးရေနှင့် ဆေးဝါးများ အရေးပေါ်လိုအပ်နေ", "ရန်ကုန်၊ ဇွန် ၂၂", "စစ်ကိုင်းတိုင်း၊ ကောလင်းမြို့နယ်အတွင်း စစ်ဘေးတိမ်းရှောင်နေသော သောင်းနှင့်ချီသော ပြည်သူများ စားနပ်ရိက္ခာ၊ မိုးကာ၊ သောက်သုံးရေနှင့် ဆေးဝါးများ အရေးပေါ်လိုအပ်နေကြောင်း ကောလင်းမြို့နယ် ပြည်သူမှ ပြည်သူသို့ အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၁ ရက်နေ့မှ စ၍ ကောလင်းမြို့မှ စစ်ဘေးတိမ်းရှောင်လာသော သောင်းနှင့်ချီသော ပြည်သူများသည် ကောလင်းမြို့နယ် အနောက်ခြမ်းကို စစ်ဘေးတိမ်းရှောင်နေရခြင်းဖြစ်ကြောင်း သိရသည်။", "လက်ရှိချိန်တွင် စစ်ဘေးရှောင် ပြည်သူ ၂၀၀၀၀ ခန့်ရှိပြီး အစားအစာ၊ ဆန်၊ ဆီ၊ ဆား ၊ အဝတ်အထည်၊ မိုးကာ၊ သောက်သုံးရေနှင့် ဆေးဝါးများ လိုအပ်လျက်ရှိကာ စစ်ဘေးရှောင် ပြည်သူများတွင် ကိုယ်ဝန်သည်၊ မသန်စွမ်းနှင့် ကလေးငယ်များလည်း ပါဝင်ကြောင်း သိရှိရသည်။", "“မြိုရဲ့ လူဦးရေ တော်တော် များများ ရှောင်လာရတော့ ထောက်ပံ့ကူညီနေတဲ့ အဖွဲ့တွေအနေနဲ့လည်း တော်တော်ကြိုးစားလုပ်ကိုင်ပေးနေကြပေမယ့် အကူညီတွေ လိုအပ်နေပါတယ်။ အခြေခံအစားအစာ၊ ဆန်၊ ဆီ၊ ဆား သာမက အဝတ်အထည် မိုးကာ၊ သောက်သုံးရေနဲ့ ဆေးဝါးတွေ‌ လိုအပ်နေပါတယ် အဲ့ထဲမှာက ကိုယ်ဝန်သည် မသန်စွမ်းနဲ့ ကလေး သူငယ်တွေလည်း ပါဝင်နေပါတယ်။ လူဦးရေက ၂၀၀၀၀ ကျော်လောက်ရှိတယ်” ဟု ကောလင်းမြို့နယ် ပြည်သူမှ ပြည်သူသို့ အဖွဲ့မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2023/05/105370/	ကောလင်းမြို့နယ်၊ ကျောက်တန်းရွာကို စစ်တပ်က စီးနင်းပြီး ပြည်သူပိုင် ပစ္စည်းများကို ခိုးယူ ဖျက်ဆီးသွား	["ကောလင်းမြို့နယ်၊ ကျောက်တန်းရွာကို စစ်တပ်က စီးနင်းပြီး ပြည်သူပိုင် ပစ္စည်းများကို ခိုးယူ ဖျက်ဆီးသွား", "ရန်ကုန်၊ မေ ၃၁", "စစ်ကိုင်းတိုင်း၊ ကောလင်းမြို့နယ်၊ ကျောက်တန်းရွာကို အကြမ်းဖက် စစ်တပ်က ဝင်ရောက် စီးနင်းပြီး ပြည်သူပိုင် ပစ္စည်းများကို ခိုးယူ ဖျက်ဆီးသွားကြောင်း Kawlin Revolution – KR အဖွဲ့ထံမှ သိရသည်။", "မေလ၂၇ ရက်နေ့တွင် ကောလင်းဘက်မှ ထွက်လာသည့် အကြမ်းဖက် စစ်တပ် စစ်ကြောင်းသည် ကောလင်းမြို့ကျောက်တန်းရွာကို ဝင်ရောက် စီးနင်းခဲ့ကြောင်း သိရသည်။", "အကြမ်းဖက် စစ်တပ် စစ်ကြောင်းသည် ကျေးရွာအတွင်းရှိ ပြည်သူပိုင် နေအိမ်များနှင့် ပစ္စည်းများကို ဖျက်ဆီးပြီး ပြည်သူပိုင် ပစ္စည်းများကို ကားကြီး ကားငယ်များဖြင့် သစ်ဖုလတောင်ကုန်းရှိ စစ်တပ် အထိုင်စခန်းကို ယူဆောင်သွားကြောင်း သိရသည်။"]
https://yktnews.com/2024/01/138133/	ကောလင်းမြို့နယ်၊ တောင်မော်ရွာကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦး နှလုံးရပ် သေဆုံးပြီး နေအိမ် ၁ လုံးမီးလောင်ပြာကျ	["ကောလင်းမြို့နယ်၊ တောင်မော်ရွာကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦး နှလုံးရပ် သေဆုံးပြီး နေအိမ် ၁ လုံးမီးလောင်ပြာကျ", "ရန်ကုန်၊ ဇန်နဝါရီ ၁", "စစ်ကိုင်းတိုင်း၊ ကောလင်းမြို့နယ်၊ တောင်မော်ရွာကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ပြည်သူ ၁ ဦး နှလုံးရပ် သေဆုံးပြီး နေအိမ် ၁ လုံးမီးလောင်ပြာကျခဲ့ကြောင်း ကောလင်းမြို့နယ် ပြည်သူမှပြည်သူသို့ အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဒီဇင်ဘာလ ၃၀ ရက်နေ့ ည ၈ နာရီ ၃၀ မိနစ်နှင့် ည ၈ နာရီ ၄၅ မိနစ်တို့တွင် ဝန်းသိုမြို့ရှိ အကြမ်းဖက် စစ်တပ်၏ ခမရ ၁၂၀ မှ ဟာဝစ်ဇာ လက်နက်ကြီးဖြင့် တိုက်ပွဲဖြစ်ပွားခြင်းမရှိဘဲ ကောလင်းမြို့နယ်၊ တောင်မော်ကျေးရွာအတွင်း ၂ ကြိမ် ပစ်ခတ်ခဲ့ရာ ပြည်သူပိုင် နေအိမ် ၂ လုံးထိမှန်ခဲ့ပြီး ၁ လုံးပြာကျကာ ပြည်သူ ၁ ဦး နှလုံးရပ် သေဆုံးခဲ့ကြောင်း သိရသည်။", "အကြမ်းဖက် စစ်တပ်က ပထမ အကြိမ် ပစ်ခတ်သော လက်နက်ကြီး ၁ လုံးသည် တောင်မော်ကျေးရွာရှိ ဦးဖိုးနိုင်နေအိမ်ကို ထိမှန်ခဲ့ပြီး နေအိမ်မီးလောင်ပျက်ဆီးကာ နေအိမ်အတွင်းရှိ မဂျူးဂျူးလိုင် ထိခိုက်ဒဏ်ရာရှိခဲ့ကြောင်း၊ ဒုတိယအကြိမ် ထပ်မံ ပစ်ခတ်သော လက်နက်ကြီးသည် ဦးဇော်မင်းနိုင်၏ နေအိမ်ရှေ့ကို ကျရောက်ပေါက်ကွဲကာ ဦးဇော်မင်းနိုင်မှာ ခြေတောက်ထိခိုက်ဒဏ်ရာရခဲ့ပြီး ဦးဇော်မင်းနိုင်၏အမျိုးသမီးဖြစ်သူ ဒေါ် မင်းမင်းစိန်သည် ထိခိုက်ဒဏ်ရာ ကြီးကြီးမားမားမရရှိဘဲ နှလုံးဖောက်ကာ သတိလစ်မေ့မျောပြီး သေဆုံးခဲ့ကြောင်း သိရှိရသည်။"]
https://yktnews.com/2024/03/152706/	ကောလင်းမြို့နယ်၊ ပန်းတင်ရွာကို စစ်တပ်က တိုက်ပွဲဖြစ်ပွားချင်းမရှိဘဲ ဒရုန်းဖြင့် ဗုံးကျဲ တိုက်ခိုက်မှု နေအိမ်များ မီးလောင် ပျက်စီး	["ကောလင်းမြို့နယ်၊ ပန်းတင်ရွာကို စစ်တပ်က တိုက်ပွဲဖြစ်ပွားချင်းမရှိဘဲ ဒရုန်းဖြင့် ဗုံးကျဲ တိုက်ခိုက်မှု နေအိမ်များ မီးလောင် ပျက်စီး", "ရန်ကုန်၊ မတ် ၂၅", "စစ်ကိုင်းတိုင်း၊ ကောလင်းမြို့နယ်၊ ပန်းတင်ရွာကို အကြမ်းဖက် စစ်တပ်က တိုက်ပွဲဖြစ်ပွားချင်းမရှိဘဲ ဒရုန်းဖြင့် ဗုံးကျဲ တိုက်ခိုက်ခြင်းကြောင့် နေအိမ်များ မီးလောင် ပျက်စီးခဲ့ကြောင်း Kawlin Revolution-KR မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "မတ်လ၂၅ ရက်နေ့ မွန်းလွဲ ၁၂ နာရီ ၄၅ မိနစ်ခန့်တွင် ကောလင်းမြို့တွင်းမှ အကြမ်းဖက် စစ်တပ်က ပန်းတင်ရွာကို ဒရုန်းဖြင့် အကြောင်းမဲ့ ဗုံးကျဲတိုက်ခိုက်ခဲ့သောကြောင့် ကျေးရွာအတွင်းရှိ နေအိမ်များ မီးလောင် ပြာကျခဲ့ပြီး ပြည်သူများ ထိခိုက်မှုမရှိကြောင်း သိရသည်။", "“ထိတွေ့မှုမရှိဘဲ ကျဲတာလို့ သိထားပါတယ်။ ပြည်သူထိခိုက်မှု မရှိလိုက်ပါဘူးဗျ”ဟု Kawlin Revolution-KR ၏ တာဝန်ရှိသူက ရန်ကုန်ခေတ်သစ်သတင်းဌာနသို့ ပြောကြားသည်။"]